Rahuvalve

Rahuvalve on rahu säilitamise järele valvamine. Uuringute järgi vähendab rahuvalve surmade arvu nii tsiviilisikute kui kombatantide seas ning muudab sõjategevuse taaspuhkemise ebatõenäolisemaks.

Ühinenud Rahvaste Organisatsiooni (ÜRO) liikmesriikide seas valitseb üldine arusaam, et rahvusvahelisel tasandil jälgivad rahuvalvajad rahuloomet konfliktijärgsetes piirkondades ning võivad abistada endistel vaenupooltel rahulepinguga võetud kohustuste täitmist. Sellist abi võib anda mitmel kujul, sealhulgas riigi vastu usaldust suurendavad meetmed, võimu jagamine, valimiste toetamine, õigusriigi põhimõtete tugevdamine ning majanduslik ja sotsiaalne areng. Sellest tulenevalt võivad ÜRO rahuvalvejõududes (helesiniste barettide või kiivrite tõttu sageli tuntud kui sinibaretid või -kiivrid) olla nii sõdureid, politseinikke kui tsiviilisikuid.

Samas ei ole ÜRO ainus rahuvalvemissioonide korraldaja. Näited ÜRO-välistest rahuvalvemissioonidest on NATO Kosovo-missioon (ÜRO loal), MFO Siinai poolsaarel, Euroopa Liidu sõjaline operatsioon Kesk-Aafrika Vabariigis (ÜRO loal) ja Aafrika Liidu missioon Sudaanis.

Rahvusvahelise õiguse järgi on rahuvalvajad mittekombatandid, kuna nad on konfliktis neutraalsed ning neid ei tohi rünnata.

Eesti on 2023. aasta seisuga osalenud rahuvalvemissioonidel Horvaatias ning Bosnias ja Hertsegoviinas (UNPROFOR, 1995; IFOR/SFOR, 1996–2004), Kosovos (KFOR, 1999–2018), Malis (MINUSMA, 2013–2022), Lähis-Idas (UNTSO, 1997–), Liibanonis (UNIFIL, 1996–1997 ja 2015–2019).


Kahhovka pais

Kahhovka pais oli 1956. aastal valminud ja 2023. aastal osaliselt purunenud pais Dnepri jõel Hersoni oblastis Ukrainas, mis andis vett Kahhovka hüdroelektrijaamale.

Paisu peamisteks eesmärkideks olid hüdroelektrienergia tootmine, rajatud veehoidla abil Lõuna-Ukraina kuivade piirkondade niisutamise võimaldamine, asulate veega varustamine ja jõelaevanduse töö tagamine liinil Herson–Zaporižžja. See oli Dnepri veehoidla hüdroelektrijaamade kaskaadi allavoolu kuues ja viimane pais.


Euroopa Liidu eetikaorgan

Euroopa Liidu eetikaorgan on kavandatav institutsioonidevaheline eetikaorgan, mis kataks Euroopa Liidu institutsioonide liikmeid.

"Eetikaorgani loomisega kehtestataks esimest korda liikmete eetilise käitumise ühised standardid ning ametlik mehhanism eetikanõuete kooskõlastamiseks ja arvamuste vahetamiseks institutsioonide vahel. Ettepanek tähendab, et tulevikus hakataks ELi poliitikute suhtes kohaldama ühiseid, selgeid, läbipaistvaid ja arusaadavaid standardeid."


Külasema tüüpi kivikirves

Külasema tüüpi kivikirves on üks venekirve tüüpidest. Eestis on kirves nime saanud Muhu saarelt Külasema kalmest leitud eksemplari järgi, mujal Euroopas kutsutakse selliseid kivikirveid kontinentaalseteks või A-horisondi venekirvesteks.

Külasema tüüpi kirved on lihtsa ehitusega, proportsionaalse kujuga, ühtlase paksusega, jämeda kannaga ja veidi kumera teraga. Kirve silma koha pealt on ovaalse ristlõikega, kuid kirve kanna juurest ümara ristlõikega. Lisaks esineb nende peal sageli ka üks või kaks kirve sisse lihvitud pikisoont, mis meenutavad valuvormist jäänud jälgi, selle pärast on pakutud, et need kirved matkisid algul vasest valatud kirveid.


Reisalpe

Reisalpe (1399 m) on Gutensteini Alpide kõrgeim mägi ning asub Alam-Austrias Lilienfeldi, Hohenbergi ja Kleinzelli vahel. See on populaarne sihtkoht nii suvel matkajate kui ka talvel suusaalpinismi ja räätsamatkade jaoks ning seda peetakse laviinide osas suhteliselt ohutuks.

Tipu lähedal seisab Madonna, millele hiljuti liideti tipurist, samuti Reisalpe varjupaik (Schutzhaus). Väike Bundesheeri hütt asub ka tipu lähistel.


Taevassinine lauk

Taevassinine lauk (Allium caeruleum) on aedades kasvatatav ilutaim, mis kuulub laukude perekonda. Taim kasvab looduslikult Kesk-Aasias (Kasahstan, Kõrgõzstan, Tadžikistan, Usbekistan, Xinjiang) kuivadel mäenõlvadel, tasandikel ja steppides.


Švakiraud

Švakiraud (ka švakraud) on klaasi töötlemiseks kasutatav pintsetikujuline tööriist. On kahte tüüpi švakiraudu: puidust teradega (itaalia keeles parchoffi) ja metallist teradega (itaalia keeles pucella). Švakiraud koosneb vedrust, käepidemest ja teradest.


Seismiline massiiv

Seismiline massiiv (inglise keeles seismic array) on korrapärase geomeetrilise paigutuse (rist, ring, ristkülik jne) järgi paigutatud ühendatud seismomeetrite süsteem, et suurendada tundlikkust nt maavärinate ja maa-aluste tuumaplahvatuste avastamisel. Seismiline massiiv erineb kohalikust seismiliste massiivide võrgustikust peamiselt andmete analüüsiks kasutatavate meetodite poolest. Seismilise massiivi andmed saadakse spetsiaalsete digitaalsete signaalitöötlustehnikate abil, nagu näiteks lainekimbu moodustamine, mis summutavad müra ja suurendavad seega signaali-müra suhet.


Safari ralli

Safari ralli (ka Keenia ralli) on Keenias peetav autoralli. Seda on peetud autoralli MM-sarja üheks raskemaks etapiks.


Carlos Alcaraz

Carlos Alcaraz Garfia (sündinud 5. mail 2003 El Palmaris Murcias) on Hispaania tennisist. Tenniseprofessionaalide liidu (ATP) hinnangul on ta üksikmängus maailma edetabelis esikohal.

Alcaraz on võitnud kümme ATP Touri tasemel üksikmängu tiitlit, sealhulgas 2022. aasta US Openi ja neli Masters 1000 tiitlit. USA lahtiste võiduga sai Alcaraz 19-aastaselt, 4-kuuselt ja 6-aastaselt üksikmängu edetabeli esikohale jõudnud noorimaks meheks ning Open Era esimeseks teismeliseks, kes on meeste edetabeli tipus.

Juuniorina võitis ta kaks ITF-i juunioride turniiri. Pärast 2018. aastal elukutseliseks tennisistiks saamist võitis ta kolm ITF-i meeste maailma tenniseturniiril ja neli tiitlit ATP Challenger Touril ning pääses 2021. aasta mais 100 parima tennisemängija hulka. Kaks kuud hiljem jõudis Alcaraz oma esimese ATP Touri finaali, milleks oli Croatia Open, ATP 250 turniir, kus ta võitis oma esimese tiitli. Hiljem pääses ta 50 parema hulka pärast seda, kui jõudis järgmisel US Openil veerandfinaali ja võitis aastal 2021 Milanos toimunud järgmise põlvkonna ATP finaali. Pärast oma esimese ATP 500 tiitli võitmist 2022. aasta veebruaris Rio Openil võitis Alcaraz oma esimese Masters 1000 tiitli Miami Openil ja teise ATP 500 tiitlivõistluse aprillis Barcelona Openil, viies ta 10 parema hulka.


Helmar Müller

Helmar Müller (11. august 1939 – 9. juuni 2023) oli saksa kergejõustiklane, kelle põhiala oli 400 meetri jooks.

Müller tuli 1968. aasta suveolümpiamängudel Méxicos pronksmedalile 4×400 meetri teatejooksus. Teatevõistkonda kuulusid veel Manfred Kinder, Gerhard Hennige ja Martin Jellinghaus. Teatevõistluse kuldmedali võitis maailmarekordiga USA ja hõbemedali Keenia võistkond.


Loomade kodustamine

Kodustamine on neoliitikumis toimunud protsess, kus inimene võttis oma hoole alla liigi, hakkas reguleerima selle eluviisi ja paljunemist. Liigi paljundamisel võis olla sümboolne, sotsiaalne või materiaalne eesmärk. Mõned põlisrahvad mõistsid kodustamise all hoopis midagi muud: noorloom püüti kinni, kasvatati suureks ilma järglasteta, ja toodi ohvrianniks loodusele. Oli levinud uskumus, et ohverdamine toob head õnne. Loomade kodustamisel oli oluline roll neoliitilises revolutsioonis, sest küttimise-koriluse pealt liiguti karjakasvatuse ja maaharimise poole, samal ajal toimusid sotsiaalsed ja vaimsed muutused tolleaegsete rahvaste seas.


Murtudsüda

Murtudsüda (Lamprocapnos) on taimeperekond magunaliste sugukonnast.

Perekonnas on üks liik – harilik murtudsüda (Lamprocapnos spectabilis).

Pärit Himaalajast, pärismaine Jaapanis, Koreas, Põhja-Hiinas ja Siberis.

1831. aastal Euroopasse toodud murtudsüda jõudis Eestis kõigepealt mõisaaedadesse, hiljem sai see veelgi populaarsemaks taluaedade ilutaimena.


Unterberg (Alam-Austria)

Unterberg on väljapaistev tipp (1342 m) Gutensteini Alpides Alam-Austria lõunaosas. See asub Hainfeldist u. 10 km lõunas ning on ebamäärase mäeaheliku, kuhu kuuluvad Hocheck (1037 m) ja Kieneck (1106 m), läänepoolseim ja kõrgeim tipp. Selle hari jätkub edelasuunas, ehkki vähemkõrgena, Brunntaler Höhe (1090 m) ja Leitermauerni (1025 m) poole.

Tipuväljal asub kabel nimega Maria Einsiedl.

Mägi koosneb lubjakivist ning selle järsku ja metsast loodekülge läbistavad kaljurünkad, samas kui kagus langeb mägi poole laugemalt. U. 150 m tipust allpool asub mägihütt Unterberghaus. See on mitme suusarajaga kohalik talispordikeskus ja on kevadel populaarne suusaalpinismks. Suusatõstuk tõuseb kagupoolsel nõlval üles tippu ja selle juurde pääseb Muggendorfi kaudu Pernitzist Piestingi orus.

Myrabachi oja algab Unterbergi idaküljelt Myraluckest ja langeb mõne kilomeetri pärast maalilise Myra kosena Piestingi jõe orgu. Umbes 8 km Unterbergist lõunas asub Rohrer Sattel (864 m), oluline maanteeühendus Piestingi orust ja Viini nõost Schneebergi piirkonda ja Traiseni orgu.


Biograafiad (Ho)

Biograafiad (Ho) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Ho".


Biograafiad (Fe)

Biograafiad (Fe) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Fe".


Biograafiad (Fr)

Biograafiad (Fr) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Fr".


Jumalailmumise kirik

Ilmjärve Jumalailmumise kirik, õigeusu kirik Valga maakonnas Otepää vallas Ilmjärve külas Jõhvi Issanda Ristimise kirik ehk Jõhvi Jumalailmumise kirik, õigeusu kirik Jõhvis Ida-Virumaal Lohusuu Issanda Ristimise kirik ehk Lohusuu Jumalailmumise kirik, õigeusu kirik Lohusuus Mõnnuste Jumala Ilmumise kirik, EAÕK haldusalasse kuuluv õigeusu kirik Saaremaal Saaremaa vallas Mõnnuste külas Sindi Jumalailmumise kirik, Eesti Apostlik-Õigeusu Kiriku haldusalasse kuuluv õigeusu kirik Pärnu maakonnas Sindi linnas


Biograafiad (De)

Biograafiad (De) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "De".


Biograafiad (Do)

Biograafiad (Do) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Do".


Biograafiad (Du)

Biograafiad (Du) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Du".


Biograafiad (Ch)

Biograafiad (Ch) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Ch".


Jakobi kirik

Jakobi kirik on nimi, mida kasutatakse Jakobus vanemale, harvem Jakobus nooremale pühitsetud kirikute kohta. Ingliskeelses ruumis esineb kirjapildis St. James, prantsuskeelses St-Jacques.


Biograafiad (Gu)

Biograafiad (Gu) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Gu".


Biograafiad (Or)

Biograafiad (Or) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Or".


Indigofera suffruticosa

Indigofera suffruticosa ehk añil on liblikõieliste sugukonda indigopõõsa perekonda kuuluv õistaim, mis kasvab subtroopilises ja troopilises Ameerikas ja mida on kasutatud sinise värvaine indigo saamiseks.


Biograafiad (Tu)

Biograafiad (Tu) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Tu".


Dürre Wand

Dürre Wand (sõna otseses mõttes viljatu sein) on mäehari Alam-Austrias ja kuulub topograafiliselt Gutensteini Alpidesse. See ulatub Miesenbachist lääneedela suunas Schneebergini. Dürre Wand on kohati kivine seljandik, mida ääristavad karjamaad, metsad ja kosed. Erinevalt vahetult idas asuvast Hohe Wandi platoost kulmineerub see kitsa harjajoonega, mille matkarada pakub suurepäraseid vaateid.


Biograafiad (Ar)

Biograafiad (Ar) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Ar".


Oimurõngas

Oimurõngas on metallist ehe, iseloomulik Musta mere piirkonna ja Lõuna-Siberi kultuuride, viikingite, soomeugrilaste, slaavlaste jm naiserõivastusele vanaajal ja keskajal. Oimurõngaid kanti sümmeetriliselt kandja pea külgedel, ligikaudu oimukohtade kohal ja need olid kinnitatud kas peakatte või juuksepalmikute külge. Materjaliks oli enamasti odavam metall, kas vasesulamid või raud, kuid üksikutel juhtudel kasutati ka hõbedat ja isegi kulda.


SL C30

SL C30 on metroorong, mida kasutatakse Stockholmi metroos.

2020. aastast alates on Stockholmi toodetud 96 rongi. Rongitüüp asendab välja vanemad C6, C14 ja C15 mudelid aastatel 2021-2024.


NHL-i hooaeg 2022–2023

NHL-i hooaeg 2022–2023 on NHL-i 106. hooaeg (105. hooaeg, kui jätta kõrvale NHL-i tööseisaku tõttu ära jäänud hooaeg 2004–05). Põhihooaeg algas 7. oktoobril 2022 kahe Prahas peetud kohtumisega. Colorado Avalanche alustas hooaega valitseva meistrina.


Kojiki

Kojiki ("Ülestähendused vanadest asjadest") ehk furukotofumi on vanim olemasolev kirjutis Jaapani ajaloost. Kojiki on oma mütoloogilise sisu tõttu ka tähtsaim Shintoistlik kirjandusteos.


Kevin Álvarez

Kevin Nahin Álvarez Campos (sündinud 15. jaanuaril 1999 Colimas) on Mehhiko jalgpallur, kes mängib paremkaitsjana Mehhiko kõrgliiga klubis Club América ja Mehhiko jalgpallikoondises.

Álvarez alustas Pachucas ka klubikarjääri. Klubi põhimeeskonnas debüteeris ta 2018. aastal. Pachuca põhikoosseisu on ta kuulunud alates hooajast 2020/21. 2022. aasta Apertura-hooajal tuli ta Pachucaga Mehhiko meistriks.

2019. aasta Panameerika mängude jalgpalliturniiril võitis Álvarez Mehhiko võistkonnaga pronksmedali. Mehhiko jalgpallikoondises debüteeris ta 3. juulil 2021 sõprusmängus Nigeeria vastu. Koondisekarjääri esimese värava lõi ta 10. juunil 2023 sõprusmängus Kameruni vastu. Álvarez kuulus Mehhiko koondisse 2022. aasta maailmameistrivõistlustel.


Biograafiad (Au)

Biograafiad (Au) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Au".


Biograafiad (Di)

Biograafiad (Di) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Di".


Biograafiad (Bu)

Biograafiad (Bu) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Bu".


Biograafiad (Ni)

Biograafiad (Ni) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Ni".


Anaplastiline oligodendroglioom

Anaplastiline oligodendroglioom on neuroepiteliaalne kasvaja, mis arvatakse pärinevat oligodendrotsüütidest, mis on glia rakutüüp. Maailma Terviseorganisatsiooni (WHO) ajukasvajate klassifikatsioonis on anaplastilised oligodendroglioomid klassifitseeritud III astmesse. Haiguse käigus võib see degenereeruda väga pahaloomuliseks oligodendroglioom IV aste. Valdav enamus oligodendroglioomidest esineb juhuslikult, ilma kinnitatud põhjuseta ja ilma perekonnasisese pärilikkuseta.


Vámospércs

Vámospércs on linn Ungaris Hajdú-Bihari komitaadis Nyíradonyi kreisis. Vámospércs asub Rumeenia piirist 9 km kaugusel, Nyíradonyst umbes 18,5 km lõunas ja Debrecenist ligikaudu 20 km idas.

Vámospércsi on esmamainitud aastatel 1292–1294. Vámospércs sai linnaõigused 1605. aastal, kuid kaotas need 1876. aastal. 1. juulil 2001 sai Vámospércs linnaõigused tagasi.


Biograafiad (We)

Biograafiad (We) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "We".


Biograafiad (Za)

Biograafiad (Za) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Za".


Izsák

Izsák on linn Ungaris Bács-Kiskuni komitaadis Kiskőrösi kreisis. Izsák asub Kiskőrösist umbes 20,5 km põhjakirdes ja Kecskemétist ligikaudu 26 km lääneedelas.

Asulat on esmamainitud 1055. aastal. Izsák sai linnaõigused 1816. aastal, kuid kaotas need 1876. aastal. Linnaõigused sai Izsák tagasi 1997. aastal.


Biograafiad (El)

Biograafiad (El) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "El".


Biograafiad (Er)

Biograafiad (Er) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Er".


Kvadratuur-amplituudmodulatsioon

Kvadratuur-amplituudmodulatsioon (inglise keeles Quadrature Amplitude Modulation, akronüümiga QAM) on informatsiooni ülekandes kasutatav modulatsioonitehnika, mille läbi edastatakse teavet kasutades kahte kandjalainet, kahekordistades seeläbi efektiivset ribalaiust. Edastatav signaal koosneb kahe sinusoidaalse signaali summast, mis on omavahel kvadratuuris - nende faasid on üksteise suhtes nihkes 90° võrra. Faasi nihkest tulenevalt on vastuvõtjal võimalik kaks esialgset sinusoidi demoduleerida.

QAM kandjalaineteks olevad sinusoidid jagatakse faasis olevaks komponendiks, tähistustega I(t), ning kvadratuurseks komponendiks, tähistusega Q(t). Saadud üldine signaal, mis koosneb nii I kui ka Q kanduri kombinatsioonist, sisaldab nii amplituudi kui ka faasi variatsioone.

QAM'i võib rakendada nii analoog- kui ka digitaalvormingus. Analoog QAM'i kasutatakse tavaliselt mitmete analoogsignaalide kandmiseks ühel kandjal. QAM, kui seda kasutatakse digitaalseks edastuseks raadioside rakendustes, võimaldab suuremaid andmeedastuskiirusi kui tavalised amplituud- või faasi-moduleerimis skeemid.

Näiteks QAM häälsignaali edastusel võib komponentide amplituud kanda infot hääle tugevuse ja helitugevuse kohta, samas kui häälelaine faas kajastab heli sagedust. Seega saab hääle taastada demoduleeritud QAM signaalist, kasutades I- ja Q-komponentide amplituudi ja faasi muutuste analüüsi.


Hohe Wand (Gutensteini Alpid)

Hohe Wand on mäehari Alam-Austrias ja on osa Gutensteini Alpidest. See asub Steinfeldist läänes Viini nõos; selle kõrgeim tipp (Plackles) ulatub 1132 m kõrgusele. See on üks Wiener Hausberge.


Biograafiad (Th)

Biograafiad (Th) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Th".


Wechseli kuru

Wechseli kuru (980 m) on mäekuru Austria Alpides, Alam-Austria ja Steiermargi liidumaade vahelisel piiril.

Koos Semmeringi kuruga on Wechseli kuru üks kõige olulisemaid ühendusi Alam-Austria ja Steiermargi vahel. Kuni A2 kiirtee ehitamiseni 1980. aastatel oli see peamine maantee Viini ja Grazi vahel.


Lužnice

Lužnice ([ˈluʒɲɪtsɛ]; saksa keeles Lainsitz) on jõgi Austrias ja Tšehhis.

Lužnice saab alguse Austrias ja suubub umbes 50 km České Budějovicest põhja pool Týn nad Vltavous Vltava jõkke.

Jõe pikkus on 208 km, millest Austrias on 15 km.

Jõge on allikates esmamainitud 1179. aastal. Nimi tuleneb vanatšehhi keelest, mis tõlkes tähendab 'vesi voolab läbi mõdu'.

Mitmed kohad jõel on populaarsed puhkuse- ja kanuusõidukohad.


Kamp (jõgi)

Kamp on jõgi Põhja-Austrias, Doonau vasakpoolne lisjõgi.

Kampi lähe asub Alam-Austria ja Ülem-Austria piiril Liebenau lähedal Mühlviertelis. See voolab üldiselt itta läbi Rappottensteini (kus sellesse suubub Kleine Kamp), Zwettli, Krumau am Kampi, Gars am Kampi ja Langenloisi. Enamik oru lõunaosast kuulub Kamptali veinipiirkonda. Enne hüdroelektrijaama ehitamist Doonaule Altenwörthis 1970. aastatel suubus Kamp Doonausse Grafenwörthi juures, Krems an der Donaust idas. Selle suue viidi üle Altenwörthi ja varem Doonau otseseks lisajõeks olnud Kremsi jõe veed suunati Kampi.


Krems (Alam-Austria)

Krems on jõgi Waldviertelis Alam-Austria põhjaosas. Tegelikult on seal kaks jõge: nn "Große Krems" (Suur-Krems), mis tähistab kas kogu jõesüsteemi või vaid peamist lisajõge, ja väiksemat kutsutakse "Kleine Krems" (Väike-Krems). Krems voolas algselt Doonausse Krems an der Donau juures, kuid kui Doonaule ehitati Altenwörthi elektrijaam, viidi jõesuu — koos Kampi jõesuuga — üle Altenwörthi.

Ülemjooksul voolavad mõlemad jõed läbi Waldvierteli karmi graniitmaastiku; olulised paigad on Großreinprechts Große Kremsi ääres ja Kottes-Purk Kleine Kremsi ääres. Krems on Kremstali veinipiirkonna selgroog, see möödub Senftenbergist ja Lengenfeldi varemetest ning pärast graniidi- ja gneissiplatoolt (Tšehhi massiivi osa) väljumist voolab see Kremsi juures läbi Tullni nõo.

Hartensteini lossi all, peavoolude ühinemiskohas asub jõe kaldal Gudenuse koobas, mis oli asustatud kiviajal.


Kristjan Jurnas

Kristjan Jurnas (28. märts 1894 Pärnumaa, Sauga vald – 24. märts 1943 Kirov) oli Pärnu reeder ja Sadama villa tellija.


Rõuge tüüpi keraamika

Rõuge tüüpi keraamika pärineb Kagu-Eestist ja sellega piirnevatelt aladelt eelviikingi- ja viikingiajast. Samal ajal levis Lääne- ja Põhja-Eestis nn Iru tüüpi keraamika. Kindlalt ei saa väita, kuidas Rõuge tüüpi keraamika kujunes, kuna varasemat rahvasterännuaegset keraamikat pole sügavuti uuritud. Valter Lang on oletanud, et Rõuge tüüpi peenkeraamika aluseks oli Põhja-Läti ja Kagu-Eesti 3.-4. sajandi keraamika. 11. sajandi teisel veerandil hakati Ida-Eestis valmistama slaavipäraseid potikedral valmistatud nõusid.


Thaya

Thaya (tšehhi: Dyje [ˈdɪjɛ]) on jõgi Kesk-Euroopas, Morava jõe pikim lisajõgi. See on 224 km pikk (koos pikima lähtejõe Deutsche Thayaga 322 km) ning lookleb läänest itta Alam-Austria (Austria) ja Lõuna-Morava (Tšehhi) vahelisel piirialal, kuigi piir ei järgi enamikus osades täpselt jõe kulgu. Selle lähted on kahes väiksemas jões, nimelt Deutsche Thaya ja Moravská Dyje ühinemine Raabs an der Thayas.

Thaya ja Morava ühinemiskoht on Morava lõunapoolseim ja madalaim punkt.

Selle nimi tähendab "inertset". Znojmo lähedal asub ka väike küla, mis kannab Dyje nime.

Ülemjooksul voolab Thaya läbi sügavate kuristike (Podyjí), möödudes paljudest linnustest ja lossidest. Moravas on see mitmes kohas paisutatud.

Thaya kogub vett Morava lääneosast ja sellega külgnevast Alam-Austria osast. Selle suurimad lisajõed on Svratka ja Jihlava, mis suubuvad Nové Mlýny veehoidlatest keskmisesse.

Raabs an der Thaya Drosendorf-Zissersdorf Vranov nad Dyjí Hardegg Znojmo Laa an der Thaya Lednice Břeclav


Kogelejarohi

Kogelejarohi (Berteroa) on ristõieliste sugukonda kuuluv õistaimede perekond.

Pärismaisena kasvab kogelejarohi parasvöötme Euraasias.

Perekonna teaduslik nimetus tuleneb itaalia arsti, botaaniku ja taimekoguja Carlo Giuseppe Bertero nimest.


Gubkini rajoon

Gubkini rajoon (vene keeles Губкинский район) on 2. järgu haldusüksus (munitsipaalrajoon) Venemaal Belgorodi oblasti põhjaosas. Rajooni keskus on Gubkini linn.

Rajoon piirneb põhjas Kurski oblasti Manturovo rajooniga, idas Starõi Oskoli rajooniga, kagus Tšernjanka rajooniga, lõunas Korotša rajooniga ja läänes Prohhorovka rajooniga.

Rajooni pindala on 1526,6 km². Elanike arv oli 2021. aastal 114 989 ja 2010. aastal 122 121.

Gubkini rajoonis on kaks linnaasundust (Gubkini linn ja Troitski alev) ja 9 külaasundust.


Kesk-Vene kõrgustik

Kesk-Vene kõrgustik (vene keeles Среднерусская возвышенность) on ulatuslik kõrgustik Ida-Euroopa lauskmaa keskosas. Keskmine kõrgus on 200–250 m, kõrgeim tipp 293 m. Kõrgustiku pindala on 480 000 km².


Gordon Moore

Gordon Earle Moore (3. jaanuar 1929 Pescadero, California – 24. märts 2023 Waimea, Hawaii) oli USA ettevõtja ja insener. Ta oli Inteli kaasasutaja.

Ta on iseäranis tuntud Moore'i seaduse autorina, mille kohaselt kahekordistub iga kahe aasta järel transistoride arv mikrokiibil. Algselt pakkus Moore 1965. aastal küll seda, et komponentide arv integraallülitusel kahekordistub umbkaudu iga aastaga, kuid ta korrigeeris 1975. aastal oma hinnangut.

1950. aastal sai Moore bakalaureusekraadi keemias California Ülikoolis Berkeleys ning 1954. aastal doktorikraadi samal erialal California Tehnoloogiainstituudist. 1953–1956 tegi ta järeldoktori Johns Hopkinsi Ülikoolis. Seejärel töötas ta töötas ettevõttes Beckman Instruments, kuid lahkus "reetliku kaheksa" koosseisus, kui kaheksa endist Shockley pooljuhtide labori töötajat asutasid 1957. aastal ettevõtte Fairchild Semiconductor.

1968. aastal asutas ta koos Robert Noycega ettevõtte NM Electronics, millest sai hiljem Intel Corporation. Moore oli ettevõtte pikaaegne juht.

1990. aastal pälvis ta Ameerika Ühendriikide presidendilt tehnoloogia ja innovatsiooni riikliku medali ja 2002. aastal Presidendi Vabadusmedali. 2008. aastal anti talle ka IEEE aumedal.

2000. aastal asutas ta koos oma naisega Gordon and Betty Moore Foundationi annetades selle moodustamiseks 5 miljardit USA dollarit. 2009. aastal pälvis ta heategevuse eest Carnegie filantroopia medali.

2023. aasta veebruaris hinnati tema varasid 7 miljardi USA dollari juurde.

Tema abikaasa on Betty Irene Whitaker, kellega ta abiellus 1950. aastal. Neil on pojad Kenneth Moore ja Steven Moore.


Presidents' Trophy

Presidents' Trophy on spordiauhind, mis antakse NHL-i põhihooajal enim punkte kogunud meeskonnale. Kui kahel või enamal meeskonnal on hooaja lõpus sama arv punkte, antakse auhind sellele, kellel on rohkem võite.

Enim kordi (6) on auhinda võitnud Detroit Red Wings. Neljal korral on selle võitnud Boston Bruins.


Tallinna Mere- ja Maaväe hospidalikalmistu

Tallinna Mere- ja Maaväehospidali kalmistu oli kahe hospidali ühine ala surnute matmiseks. Tallinna Mereväehospidal rajati 1715. aastal ja Maaväehospidal 1730. aastal. 1827. aastal loodi nende liitmisel Sõjaväehospidal.


Biograafiad (Kl)

Biograafiad (Kl) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Kl".


Biograafiad (Kõ)

Biograafiad (Kõ) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Kõ".


Pisarate park

Pisarate park on massiküüditamise mälestamiseks Tartusse Turu ja Rebase tänava ristmiku lähedusse rajatud park.

Pargis asub mälestuskivi, millel on kiri, et just sealt said alguse 1941. aasta 14. juuni ning ka 1947. ja 1949. aasta massiküüditamised.

Vähetuntud pargi asukohta ei tea isegi paljud tartlased.

Viimastel aastatel on pargis toimunud juuniküüditamise ohvrite mälestamine lillede asetamisega mälestuskivi juurde.


Bussikaart

Bussikaart on bussipileti tüüp.

Bussikaart võib olla ka kiipkaart. Tavaliselt on Bussikaardil kirjas kliendi nimi. Kaardil on kirjas veel kaardi number.

Bussikaart on linna, piirkonna või riigi konkreetse transpordisüsteemi jaoks ning see võib hõlmata erinevaid bussiliine ja marsruute. Bussikaartidel on tavaliselt kujutatud bussiliinide firmat, mis näitab erinevaid marsruute ja nendega seotud peatusi. Sõidugraafikud näitavad tavaliselt busside saabumis ja lahkumisaegu erinevatest peatustest ning võivad sisaldada teavet nädalapäevade, nädalavahetuste või pühade erinevuste kohta.


Biograafiad (Mä)

Biograafiad (Mä) loetleb Vikipeedias olemasolevaid või kavatsetavaid artikleid isikutest, kelle nimi algab tähtedega "Mä".


Adelia

Adelia on eesnimi, variant Adelast "Adelia" on Gaetano Donizetti ooper. Adelia on piimalilleliste seltsi kuuluv õistaimede perekond


Anna Bolena

"Anna Bolena" on Gaetano Donizetti ooper (tragedia lirica) kahes vaatuses Felice Romani libretole Marie-Joseph de Chénier' "Henry VIII" (1791), Ippolito Pindemonte "Enrico VIII ossia Anna Bolena" ja Alessandro Ercole Pepoli "Anna Bolena" (1788) järgi. Esmaettekanne toimus 26. detsembril 1830 Milano Teatro Caracanos.


Shadow Works

"Shadow Works" on Kerli Kõivu teine Stuudioalbum, mille 22. veebruaril 2019 andis välja plaadifirma Seeking blue.


Finnveden

Finnveden (või Finnheden) on üks Smålandi muistsetest n-ö väikestest maadest. See asus Sunnerbo, Östbo ja Västbo kihelkondade aladel. Finnvedenis, nagu ka teistel väikestel maadel olid oma seadused ning õiguskord. Finnvedenis on Bolmeni järv ja Lagani jõgi. Enamus kohalikest ruunikividest jutustavad Inglismaal hukkunud mehi. Tänapäeval on Finnveden osa Hallandi, Kronobergi ja Jönköpingi läänidest.

Finnvedenit esmamainis Jordanes, kui ta nimetas "Geticas" Scandza inimesi kirjeldades sealset rahvast nimega "finnaithae".


Mõõdupeeker

Mõõdupeeker (kasutatud on ka saksakeelset nimetust Passglas) on 16.–17. sajandil Euroopas laialt levinud jooginõu, mida katavad klaas- ehk rõõneniidid. Mõõdupeekreid toodeti ka Hüti klaasikojas.


Roberto de la Rosa

Roberto Carlos de la Rosa González (sündinud 4. jaanuaril 2000 Texcoco de Moras) on Mehhiko jalgpallur, kes mängib keskründajana Mehhiko kõrgliigaklubis Pachuca ja Mehhiko jalgpallikoondises.

Ta alustas Pachucas ka klubikarjääri. Pachucaga liitus ta 2013. aastal. Klubi põhimeeskonnas debüteeris ta 12. augustil 2017 Mehhiko kõrgliiga mängus Tigres UANL-i vastu. Esimese värava lõi ta klubi meeskonnas sama aasta 16. detsembril klubide maailmameistrivõistluste kolmanda koha mängus Araabia Ühendemiraatide klubi Al Jazira vastu. Sellega sai de la Rosa kõige nooremaks mängijaks, kes on klubide maailmameistrivõistlustel värava löönud. Mehhiko kõrgliigas lõi ta oma esimesed kaks väravat alles 2019. aasta novembris. 2022. aasta Apertura-hooajal tuli ta Pachucaga Mehhiko meistriks.

2017. aastal tuli de la Rosa Mehhiko kuni 17-aastaste koondisega Põhja- ja Kesk-Ameerika omavanuste meistriks. Ta kuulus Mehhiko kuni 20-aastaste koondisse 2019. aasta juunioride maailmameistrivõistlustel, kus de la Rosa lõi esimeses alagrupimängus värava Itaalia vastu, kuid see jäi ka Mehhiko ainsaks väravaks sel turniiril ning Mehhiko kaotas kõik kolm alagrupimängu. Mehhiko rahvuskoondises tegi ta debüüdi 19. aprillil 2023 mängus USA vastu. Koondisekarjääri esimese värava lõi ta oma teises koondisemängus sama aasta 7. juunil Guatemala vastu.


Nessaea

Nessaea on troopilise Ameerika päevaliblikate perekond koerlibliklaste sugukonnas. Erinevalt enamikust sinistest liblikaliikidest on selle perekonna liikide sinine värvus mitte struktuurne, vaid tekib sinisest pigmendist pterobiliinist.


Yuri Alberto

Yuri Alberto Monteiro da Silva (sündinud 18. märtsil 2001 São José dos Camposes) on Brasiilia jalgpallur, kes mängib ründajana Brasiilia kõrgliigaklubis Corinthians.

Ta alustas klubikarjääri Santoses, mille noortesüsteemiga liitus ta 2013. aastal. Esimese profilepingu sõlmis ta klubiga 2017. aastal. Klubi põhimeeskonnas debüteeris ta Brasiilia kõrgliigas sama aasta novembris. Esimese värava lõi ta Santose meeskonnas 7. märtsil 2018 São Paulo osariigi meistrivõistluste]] mängus Grêmio Novorizontino vastu. 16 aasta 11 kuu ja 20 päeva vanuselt sai ta Santose kuuendaks kõige nooremaks väravalööjaks. Santoses ta põhikoosseisu mängijaks aga ei saanud.

2020. aasta augustis sõlmis ta viieaastase lepingu Brasiilia kõrgliigaklubiga Internacional.. Brasiilia kõrgliigas lõi ta esimese värava 14. oktoobril 2020 mängus Sport Recife vastu. 20. jaanuaril 2021 tegi ta mängus São Paulo vastu kübaratriki. 2020. aasta Brasiilia kõrgliiga hooajal lõi Yuri Alberto kokku kümme värava. 2021. aasta hooajal jäi tema arvele Brasiilia kõrgliigas 12 väravat.

2022. aasta jaanuaris sõlmis Yuri Alberto viieaastase lepingu Venemaa kõrgliigaklubiga Peterburi Zenit. Hooaja 2021/22 lõi ta Venemaa kõrgliigas 11 mänguga neli väravat ja tuli klubiga Venemaa meistriks. Juba 2022. aasta juulis naasis ta Brasiilia kõrgliigasse, kui liitus laenulepingu alusel Corinthiansega. 2023. aasta jaanuaris sõlmis ta Corinthiansega püsiva lepingu. Samal ajal lepiti kokku Corinthianse mängijate Robert Renani ja Du Queirozi üleminek Zeniti.

Brasiilia jalgpallikoondises debüteeris Yuri Alberto 25. märtsil 2023 sõprusmängus Maroko vastu.


Colombia 1. mai 2023 lennuõnnetus

Colombia 1. mai 2023 lennuõnnetus on väikelennukiga Cessna 206 Amazonase džunglis juhtunud õnnetus. Lennuki pardal olid piloot ja kuus pärismaalasest reisijat - ema nelja lapsega ja kohaliku põlisrahva juht. Kõik kolm täiskasvanut hukkusid, aga lapsed vanuses 11 kuud ning 4, 9 ja 13 aastat jäid ellu.

Lennuk startis 1. mai hommikul Colombia Araracuara lennuväljalt. Varsti teatas piloot mootoririkkest ning seejärel ühendus lennukiga katkes. Lennuki rusud leiti kaks nädalat pärast õnnetust, aga lapsi ei olnud sündmuskohal. Otsingusse kaasati 150 päästjat ja 200 vabatahtlikku. Lapsed leiti elusana neli nädalat hiljem, lapsed leidis otsingukoer. Lapsed olid veetnud 40 päeva tihedas ja pimedas džunglis, kus kasvavad selle piirkonna kõige kõrgemad puud, elavad maod, jaaguarid ja sääsed,

Lapsed olid kasvanud Lõuna-Colombia põlisrahva huitoto hulgas ning vanemad lapsed, 13- ja 9-aastane olid omandanud juba mitmeid džunglis hakkamasaamise oskusi. Huitotod õpivad jahtimist, kalapüüki ja korilust juba lapseeas ning on metsiku loodusega kohanenud. Nad teavad, missuguseid puuvilju tohib süüa ja missugused on mürgised. 13-aastane tüdruk oskas titte hooldada.

Nelja lapse ellujäämine 40 päeva kestel metsikus džunglis on erakordne.


Papilio phorcas

Papilio phorcas on Aafrikas elav roheliste laikudega pääsusabaliste sugukonda kuuluv päevaliblikas.


Olga Hohlova

Olga Hohlova (vene keeles Ольга Степановна Хохлова, ka Ольга Руис-Пикассо (Olga Ruiz Picasso); 17. juuni 1891 Nižõn, Tšernigivi kubermang – 11. veebruar 1955 Cannes) oli vene päritolu Venemaa ja Prantsusmaa balletitantsija. Lisaks oli ta abielus Pablo Picassoga ning oli ta poja ema.

Ta sündis aastal 1891 Nižõnis, Tšernigivi kubermangus Venemaa keiserliku armee polkovniku tütrena. Aastast 1915 tantsis ta Sergei Djagilevi trupis. 18. mail 1917 tantsis ta teatris Théâtre du Châtelet's balletis Parade. Ballett oli loodud Sergei Djagilevi, Erik Satie ja Jean Cocteau poolt, aga kostüümid ja dekoratsioonid oli kujundanud Pablo Picasso. Kui trupp läks külalisetendustele Lõuna- Ameerikasse, läks ta Pablo Picassoga Barcelonasse. Nad abiellusid 18. juunil 1918 Pariisis Aleksander Nevski katedraalis. 4. veebruaril 1921 sündis neil poeg Paulo.


Venemaa Ukrainasse sissetungi kronoloogia (8. juuni – 31. august 2023)

Käesolevas artiklis käsitletakse 2022. aasta 24. veebruaril alanud Venemaa Ukrainasse sissetungi sündmusi alates 8. juunist 2023, Ukraina vastupealetungi algusest, kuni 31. augustini 2023.

See ajajoon on dünaamiline ja muutuv loetelu, mis ei pruugi kunagi vastata täielikkuse kriteeriumidele. Lisaks sellele võib mõnda sündmust täielikult mõista ja/või tuvastada alles tagantjärele.


Graphium weiskei

Graphium weiskei on ratsulibliklaste (Papilionidae) sugukonda kuuluv päevaliblikas. Leitud üksnes Uus-Guinea mäestikumetsadest 1400–2400 meetri kõrgusel merepinnast.

Taksoni liiginimi on antud kollektsionäär Emil Weiske järgi.


Korporatsioon Amicitia lipp

Korporatsioon Amicitia lipp on helelilla-tumeroheline-kuldne trikoloor ilma lisaembleemideta. Õnnistatud lipu juurde kuuluvad narmad. Lipuvarda tipus on kuldne korporatsioon Amicitia sirkel.

Korporatsioon Amicitia värvikombinatsiooni valis välja asutajaliige Emilie Ruubel. Nende värvide kokkusobitamise peale tuli ta vaadates kevadist sirelioksa kuldses vaasis. Hele- ehk sirelililla sümboliseerib julgust, tumeroheline lootust ja kuldne ausust.

Korporatsioon Amicitia lippu kasutab korporatsioon Amicitia oma pidulikel sündmustel nagu aktustel, juubelijumalateenistused jne. Neil üritustel saadab lippu auvalve ehk lipuvalve.

Korporatsioon Amicitia lippu, nagu muidki lippe, tervitatakse sissetoomisel püstitõusmisega. Lipp langetatakse leinaseisaku ajal, Eesti hümni ja teiste hümnide laulmise ajal ning vaimulikel talitustel, meieisapalve ja koguduse või lipu õnnistamise ajal.


Graphium sarpedon

Graphium sarpedon on ratsulibliklaste (Papilionidae) sugukonda kuuluv päevaliblikas. Elab Lõuna- ja Kagu-Aasias ning Ida-Austraalias. Eri piirkondades esinevad erinevad alamliigid, mida on kokku umbes kuusteist.


Ybbs

Jõe lähe asub Zellerraini kurul Mariazelli lähedal. Alguses kutsutakse jõge Weiße Ois, edasi Alam-Austria ja Steiermargi vaheliselt piirilt kuni Lunz am Seeni kutsutakse seda Ois. Sealt kuni Doonausse suubumiseni Ybbs an der Donaus kutsutakse seda lõpuks Ybbs.

Ybbs on tugevalt lookleva kursiga ja voolab umbes 134 km lõunast põhja suunas. Jõe ääres on palju metalli- ja puidutööstuse tehaseid.

Olulisimad asulad Ybbsi ääres on Lunz am See, Göstling an der Ybbs, Hollenstein an der Ybbs, Opponitz, Ybbsitz, Waidhofen an der Ybbs, Amstetten ja Ybbs an der Donau.


Schwechat (jõgi)

Schwechat ([ˈʃvɛçat]) on jõgi Alam-Austrias.

Jõe lähe asub Schöpfli (893 m) lähedal Wienerwaldis. Lähtevood on Riesenbach, Lammeraubach, Agsbach, Hainbach ja Großkrottenbach, mis ühinevad Klausen-Leopoldsdorfis ja moodustavad Schwechati. See voolab läbi Allandi väikelinna, läbi Helenentali Badenisse ja läbi Viini nõo Schwechatisse, kus jõgi suubub Doonausse.


Nico Schlotterbeck

Nico Cedric Schlotterbeck (sündinud 1. detsembril 1999 Waiblingenis) on Saksamaa jalgpallur, kes mängib keskkaitsjana Saksamaa kõrgliigaklubis Dortmundi Borussia ja Saksamaa jalgpallikoondises.

Ta kuulus noorena VfR Aaleni ja Karlsruheri noortesüsteemi. 2017. aastal liitus ta SC Freiburgiga. Klubi põhimeeskonnas debüteeris ta Saksamaa kõrgliigas 2019. aasta märtsis. Hooajal 2020/21 oli ta laenul Saksamaa kõrgliigaklubis Union Berlin. Saksamaa kõrgliigas lõi Schlotterbeck esimese värava 26. septembril 2020 mängus Mönchengladbachi Borussia vastu. Freiburgi põhikoosseisu kuulus Schlotterbeck hooajal 2021/22.

2022. aasta mais sõlmis ta viieaastase lepingu Dortmundi Borussiaga.

Hooaegadel 2021/22 ja 2022/23 on Schlotterbeck valitud Saksamaa kõrgliiga hooaja sümboolsesse koosseisu.

Aastatel 2017–2021 mängis Schlotterbeck Saksamaa noortekoondistes. 2021. aastal tuli ta Saksamaa kuni 21-aastaste koondisega Euroopa omavanuste meistriks. Saksamaa jalgpallikoondises debüteeris ta 27. märtsil 2022 sõprusmängus Iisraeli vastu. Ta kuulus Saksamaa koondisse 2022. aasta maailmameistrivõistlustel.

Tema vanem vend Keven Schlotterbeck on samuti jalgpallur.


Hugo Jürgenson

Hugo Jürgenson (21. september / 3. oktoober 1894 Rakvere – 8. detsember 1918) oli Eesti ohvitser.

Jürgenson oli esimene vabadussõjas hukkunud Eesti ohvitser. Talle on Toila vallas püstitatud mälestussammas.


Robert Rojas

Robert Samuel Rojas Chávez (sündinud 30. aprillil 1996 Concepciónis) on Paraguay jalgpallur, kes mängib keskkaitsjana Argentina kõrgliigaklubis River Plate ja Paraguay jalgpallikoondises.

Aastatel 2013–2016 kuulus ta Brasiilia klubisse São Paulo, kuid klubi põhimeeskonnas ta ei debüteerinud.

Aastatel 2017–2018 mängis Rojas Paraguay kõrgliigaklubis Club Guaraní.

2019. aasta jaanuaris sõlmis ta nelja-aastase lepingu River Plate'iga. 2021. aastal tuli ta River Plate'iga Argentina meistriks.

Paraguay jalgpallikoondises debüteeris Rojas 5. septembril 2019 mängus Jaapani vastu. Koondisekarjääri esimese värava lõi ta viis päeva hiljem sõprusmängus Jordaania vastu. Ta kuulus Paraguay koondisse 2021. aasta Copa Américal.


Nicolás de la Cruz

Diego Nicolás de la Cruz Arcosa (sündinud 1. juunil 1997 Montevideos) on Uruguay jalgpallur, kes mängib poolkaitsjana Argentina kõrgliigaklubis River Plate ja Uruguay jalgpallikoondises.

Ta alustas klubikarjääri kodulinnaklubis Montevideo Liverpool, mille noorteakadeemiaga liitus ta 2009. aastal. Klubi põhimeeskonnas debüteeris ta Uruguay kõrgliigas 2015. aastal.

2017. aasta augustis sõlmis ta lepingu River Plate'iga. River Plate'iga on de la Cruz võitnud Argentina kõik tähtsamad tiitlid, sh tuli ta 2021. aastal klubiga Argentina meistriks. Lisaks võitis ta 2018. aastal River Plate'iga Lõuna-Ameerika klubide meistrisarja Copa Libertadorese ja 2019. aastal Lõuna-Ameerika superkarika Recopa Sudamericana.

2017. aastal tuli de la Cruz Uruguay kuni 20-aastaste koondisega Lõuna-Ameerika omavanuste meistriks. Uruguay rahvuskoondises debüteeris ta 8. oktoobril 2020 MM-i valikmängus Tšiili vastu. Koondisekarjääri esimese värava lõi ta 11. juunil 2022 sõprusmängus Panama vastu. Ta on kuulunud Uruguay koondisse 2021. aasta Copa Américal ja 2022. aasta maailmameistrivõistlustel.

Tema poolvend Carlos Andrés Sánchez on samuti jalgpallur.


Rihu-peenlook

Rihu-peenlook (Descurainia sophia) on õistaimede liik ristõieliste sugukonnas peenlooga perekonnas.


Vooljas pargitatar

Vooljas pargitatar ehk vooljas konnatatar ehk vooljas kirburohi ehk jaapani kirburohi (Reynoutria japonica) on tatraliste sugukonda kuuluva perekonna pargitatar (Reynoutria) liik.


Automatiseeritud sõrmejäljetuvastus

Automatiseeritud sõrmejäljetuvastus on automatiseeritud meetod isikutuvastuseks sõrmejälgede järgi, kasutades kodeeritud arvutiprogrammidega loodud tehnikat. Sõrmejälgede lugemiseks kasutatakse sõrmejäljelugereid.


Joseph Alvinczy von Berberek

Joseph Alvinczy von Berberek (1. veebruar 1735 – 25. september 1810) oli Austria väejuhataja, feldmarssal ja vabahärra, kes on kõige rohkem tuntud oma osaluse eest Prantsuse revolutsioonisõjas Itaalia rindel.


TROP2

TROP2 on geeni TACSTD2 kodeeritav imetajarakkude plasmamembraanis paiknev valk. Valgu jaoks on kasutusel mitu täisnime, sealhulgas trofoblastide rakupinna antigeen 2 (ingl k trophoblast cell-surface antigen 2) ja vähiga seotud kaltsiumisignaali muundur 2 (ingl k tumor-associated calcium signal transducer 2). Inimese TROP2 koosneb 323 aminohappest ja selle molekulmass on ligi 35 kDa, kuigi see võib olla suurem glükosüülimise tulemusena.

TROP2 signaalirajad on põimunud Ca2+ rakusiseste signaaliradadega. Lisaks on näidatud, et TROP2 funktsioneerimine on seotud mitmete teiste rakusiseste sekundaarsete virgatsainete jm efektoritega, näiteks fosfatidüülinositool-4,5-bisfosfaat (PIP₂), proteiinkinaas C (PKC), klaudiin, tsükliin D, beeta-kateniin, mitogeenide aktiveeritavad kinaasid (MAPK).

TROP2 tase on kõrge trofoblastides (platsentas) ja loote mõnedes kudedes. Raseduse konteksti väliselt on valgu ekspressioonitase täiskasvanud inimeste tervetes kudedes suhteliselt madal, kuid suureneb oluliselt mitmete vähkkasvajate puhul (sh eesnäärmevähis, kopsuvähis ja rinnavähis). Vähi arengu seisukohalt võib TROP2 omada olulist rolli metastaaside tekkes, kuna valk on seotud rakkude liikuvuse ja kinnituvuse tagamisega. Samuti on kirjeldatud TROP2 seost rakutsükli reguleerimisega.

TROP2 võib vaadelda vähi ravimiresistentsust käivitava faktorina: muuhulgas on näidatud TROP2 taseme tõusu hormoonravimi tamoksifeeni suhtes resistentsetes rinnavähi rakkudes ning ka sihtmärkravimi gefitiniibi suhtes resistentsetes kopsuvähi rakkudes. Samas kasutatakse TROP2 taseme suurenemist vähirakkude pinnal ära omakorda sihtmärkravi eesmärgil. TROP2 vastast antikeha sisaldavad antikeha-ravimi konjugaadid (nt satsitusumab govitekaan) seostuvad vähirakkude pinnal selektiivselt TROP2 külge ning suunatakse vähirakku. Seejärel saab vabaneda antikehaga algselt ühenduses olev tsütotoksiline molekul, mis põhjustab rakusurma (näiteks govitekaan inhibeerib DNA parandamise eest vastutavat ensüümi topoisomeraas 1). Ameerika Ühendriikide Toidu- ja Ravimiamet kiitis heaks satsitusumab govitekaani kasutamist metastaatilise rinnavähi ja metastaatilise uroteliaalse vähi ravis 2021. aastal. Mitmed samal põhimõttel töötavad antikeha-ravimi konjugaadid läbivad 2023. aasta keskpaiga seisuga kliinilisi uuringuid.


Dacre Montgomery

Dacre Kayd Montgomery-Harvey (sündinud 22. novembril 1994 Austraalias) on Austraalia näitleja.

Montgomery on tuntud populaarsest Netflixi ulmesarjast "Veidrad asjad" (2017–2022), kus ta mängis tegelast Billy Hargrove'i, kes oli Maxi (näitleja Sadie Sink) vägivaldne vanem kasuvend.


Eesti suursaadik Kreekas

Eesti suursaadik Kreekas on Eesti volitatud suursaadik Kreekas. Suursaadik resideerib Ateenas.


Renato Augusto

Renato Soares de Oliveira Augusto (sündinud 8. veebruaril 1988 Rio de Janeiros) on Brasiilia jalgpallur, kes mängib poolkaitsjana Brasiilia kõrgliigaklubis Corinthians.

Ta alustas klubikarjääri Flamengos, mille noortesüsteemiga liitus ta 2001. aastal. Klubi põhimeeskonnas debüteeris ta 2005. aastal.

Aastatel 2008–2012 mängis Renato Saksamaa kõrgliigaklubis Leverkuseni Bayer. Hooajal 2008/09 valiti ta Saksamaa kõrgliiga hooaja sümboolsesse koosseisu. Hooajal 2010/11 lõi ta Saksamaa kõrgliigas seitse väravat.

Aastatel 2013–2015 mängis Renato Brasiilia kõrgliigaklubis Corinthians. 2015. aastal tuli ta klubiga Brasiilia meistriks. Samal aastal valiti Renato Brasiilia kõrgliiga hooaja parimaks mängijaks ja liigahooaja sümboolsesse koosseisu.

Aastatel 2016–2021 mängis ta Hiina kõrgliigaklubis Beijing Guoan.

2021. aasta juulis naasis ta Corinthiansesse.

Brasiilia jalgpallikoondises mängis Renato aastatel 2011–2018 kokku 32 korda ja lõi kuus väravat. Koondisekarjääri esimese värava lõi ta 17. novembril 2015 MM-i valikmängus Peruu vastu. 2016. aasta Copa América Centenario teises alagrupimängus lõi ta kaks väravat Haiti vastu. 2018. aasta maailmameistrivõistluste veerandfinaalis lõi ta värava Belgia vastu, kuid Brasiilia kaotas 1:2.

2016. aasta suveolümpiamängudel tuli ta Brasiilia võistkonnaga olümpiavõitjaks.


Juhan Heinpalu

Juhan Heinpalu (endine nimi Johannes Einblau; 11. november 1897 Emumäe, Virumaa – 6. september 1976 Rakvere) oli eesti õpetaja ja koolijuht.


Schwarza (Leitha)

Schwarza on jõgi Alam-Austrias. See on Leitha vasakpoolne lähtejõgi.

Schwarza algab Tettenhengsti mäe lähedal, mis on Gutensteini Alpide osa, voolab läbi Höllentali kuristiku ja Schwarza oru. Haderswörthi lähedal Lanzenkircheni kihelkonnas ühineb Schwarza Pitteniga ja seda kutsutakse seejärel Leithaks. Schwarza on Natura 2000 ala osa, mis on tuntud kui "Kirdepiiri Alpid: Hohe Wand – Schneeberg – Rax" (Nordöstliche Randalpen: Hohe Wand - Schneeberg - Rax).


Triesting

Triesting on jõgi Alam-Austrias, Wienerwaldi kaguosas.

Triesing suubub Schwechatti Achau lähedal ja on osa Doonau valgalast.


Pitteni jõgi

Pitten on jõgi Alam-Austrias.

Pitteni lähe on kahe lähtejõe Feistritzi ja Großer Pestingbachi ühinemiskoht Hinterleiteni lähedal Feistritz am Wechselis. Haderswörthis Lanzenkirchen kihelkonnas Pitten ja Schwarza ühinevad, et moodustada Leitha, mis on Doonau lisajõgi.


Tero Taskila

Tero Taskila (sündinud 9. septembril 1974) on Soome päritolu lennundustegelane. Ta oli Eesti riikliku lennufirma Estonian Airi juht 1. juunist 2011 kuni 31. oktoobrini 2012, kui tema juhtimisel saavutas Estonian Air oma ajaloo suurima kahjumi.

Enne Estonian Airis töötamist oli ta 2009–2011 airBalticu kommertsdirektor. Enne seda oli ta töötanud ka Finnairis, Lufthansas ja kolmes Lähis-Ida lennufirmas.

Rohkelt pälvis tähelepanu ka Tero Taskila palk Estonian Airis. Näiteks 2012. aastal teenis ta kümne kuu eest 332 280 eurot ning lisatasudena 99 684 eurot.


Steve Yzerman

Stephen "Steve" Gregory Yzerman (sündinud 9. mai 1965 Cranbrook, Briti Columbia) on endine Kanada jäähokimängija (keskründaja).


Tim Thomas

Timothy Thomas Jr. (sündinud 15. aprill 1974 Flint, Michigan) on endine USA jäähokimängija (väravavaht).


Mark Messier

Mark John Douglas Messier (sündinud 18. jaanuar 1961 Edmonton, Alberta) on endine Kanada jäähokimängija (keskründaja).


Cuiabá Esporte Clube

Cuiabá Esporte Clube on Brasiilia jalgpalliklubi, mis tegutseb Mato Grosso osariigi pealinnas Cuiabás. See mängib Brasiilia kõrgliigas Campeonato Brasileiro Série A ja Mato Grosso osariigi meistrivõistlustel Campeonato Mato-Grossense.

Klubi asutas 2001. aastal endine jalgpallur Gaúcho, kellest sai ühtlasi Cuiabá meeskonna esimene peatreener. 2003. aastal tuli Cuiabá esimest korda Mato Grosso osariigi meistriks. Mato Grosso osariigi meistriks on Cuiabá tulnud kokku 12 korda. 2015. aastal võitis Cuiabá karikaturniiri Copa Verde. 2015. aasta Copa Verde finaali esimeses mängus oldi kaotatud Remole 1:4, kuid teises mängus alistati Remo 5:1 ning tulid üldskooriga 6:5 karikavõitjaks. Sellega kvalifitseerus Cuiabá 2016. aasta Lõuna-Ameerika klubide karikasarja Copa Sudamericana, mille teises voorus kaotati teisele Brasiilia klubile Chapecoense kahe mängu kokku võttes 2:3. Teist korda osaleti Copa Sudamericanal 2022. aastal, kui oma alagrupis saadi kolmas koht.

2018. aastal tõusis Cuiabá Brasiilia tugevuselt kolmandast liigast esmakordselt Brasiilia esiliigasse. 2020. aastal saadi Brasiilia esiliigas neljas koht, misjärel tõusti esimest korda Brasiilia kõrgliigasse. Cuiabást sai esimene Mato Grosso osariigi klubi Brasiilia kõrgliigast pärast 1986. aastat. 2021. aastal saavutati Brasiilia kõrgliigas 15. koht ja 2022. aastal 16. koht.

Klubi kodustaadion on Arena Pantanal, mis mahutab 44 000 pealtvaatajat. See valmis 2014. aasta maailmameistrivõistlusteks. Cuiabá jagab Arena Pantanali klubiga Mixto.

Cuiabá suurim rivaal Mato Grosso osariigi meistrivõistlustel on Luverdense.


Michael von Melas

Michael Friedrich Benedikt von Melas (12. mai 1729 – 31. mai 1806) oli Austria väejuht, ratsaväekindral ja vabahärra, kes on peamiselt tuntud oma osaluse eest Marengo lahingus.


Impact Day

Impact Day on Baltikumi suurim mõju- ja jätkusuutlikkuse festival, mis keskendub olemasolevate ja uute jätkusuutlike ettevõtete võimendamisele ning sotsiaalse ja jätkusuutlikku ettevõtluse teadlikkuse kasvatamisele.

Impact Day toimus esimest korda 2022. aastal Tallinnas Põhjala tehases. Impact Dayst võtab osa üle 2000 külastaja, kellest üle 100 on esinejad. Impact Day on mõju ja jätkusuutliku ettevõtluse festival, mida korraldavad SEB, Delfi, Elisa, DPD, Fairtrade, Sustinere, SFI, RFC, Keskkonnainvesteeringute Keskus, Siseministeerium, Miltton, Maakondlike Arenduskeskuste Võrgustik, Lindström ja Sotsiaalsete Ettevõtete Võrgustik.


Franjo Jelačić

Franjo Jelačić Bužimski (14. aprill 1746 – 4. veebruar 1810) oli Austria väejuht ja Horvaatia aadlik, kes osales Austria-Türgi sõjas, Prantsuse revolutsioonisõdades ja Napoleoni sõdades.

Ajaloolane Gunther E. Rothenberg on teda iseloomustanud kui "märkimisväärselt õnnetut ja saamatut kindralit."


Ükssarvikukoobas (Austria)

Austria Ükssarvikukoobas (saksa: Einhornhöhle) asub Alam-Austria liidumaal Dreistetteni lähedal Hohe Wandi looduspargis ja sinna pääseb tähistatud matkaradadel u. 20 minutiga Dreistettenist (tüüpiline teeviit illustreeritud). Koopa avastas 1927. aastal Otto Langer vanem ja avas selle näitusekoopana 1930. aastal. 1964. aastal moderniseeriti Otto Langer noorema rajatud ehitised. Ligikaudu 20 minutit kestvad giidiekskursioonid toimuvad ülestõusmispühadest septembri lõpuni pühapäeviti ja riigipühadel.

Giidiga ekskursioon viib esmalt piki kunstlikult loodud galeriid koopasse. Selle loomulik sissepääs asub praeguse kunstliku sissepääsu kohal ja on nähtav tänapäevaselt rajalt. Tehisgalerii ette on ehitatud hütt, mille kaudu pääseb galerii sissepääsu. Koopa sees viib ringkäik alguses piki külgtunnelit alla ja seejärel piki peakoridori esimesse kitsaskohta. Selle kitsaskoha ees olevas saalis asuvad giidiga ekskursiooni suurimad tilkumiskivid - u. 1 m kõrgused stalagmiidid (vaata illustratsiooni). Kahes vahekäigus olevast hargnemisest sellesse saali kulgeb ringkäik piki lõiku, kus laest on rippumas kaltsipaagutatud kardin ja mitu stalaktiiti. Püha Barbara kuju kõrval asuvas nišis on ka Perlsinter. Koopast leiti arvukalt loomaluid (näiteks koopakaru), mitmed eksponaadid on välja pandud koopas endas või on näha kivimikihtides (näiteks üksikud hambad või luud).


Amstetteni ringkond

Amstetteni ringkond on ringkond Austrias Alam-Austria liidumaal.

Ringkond koosneb järgmistest valdadest


Henrik Zetterberg

Carl Henrik Zetterberg (sündinud 9. oktoober 1980 Sundsvalli vald, Rootsi) on endine Rootsi jäähokimängija. Ta võitis Stanley karika hooajal 2007-2008.


Nicklas Lidström

Nicklas Erik Lidström (sündinud 28. aprillil 1970 Krylbos Rootsis) on endine Rootsi jäähokimängija. Ta mängis NHL-i klubis Detroit Red Wings.


Joe Sakic

Joseph Steven "Joe" Sakic (sündinud 7. juuli 1969 Burnaby, Briti Columbia) on endine Kanada jäähokimängija (keskründaja). Kogu oma karjääri jooksul esindas ta vaid NHL-i klubi Colorado Avalanche ja võitis kahel korral Stanley karika. Aastatel 1996 ja 2001.


José Théodore

José Nicolas Théodore (sündinud 13. september 1976 Laval, Québec) on endine Kanada jäähokimängija (väravavaht). Oma NHL-i karjääri jooksul esindas ta Montreal Canadiensit, Colorado Avalanche'i, Washington Capitalsi, Minnesota Wildi ja Florida Panthersit.


Patrick Roy

Patrick Jacques Roy (sündinud 5. oktoober 1965 Québec, Québec) on endine Kanada jäähokimängija (väravavaht). Kogu oma NHL-i karjääri jooksul esindas Roy vaid Montreal Canadiensit ja Colorado Avalanche'i. Ta võitis neli korda Stanley karika. Aastatel 1986, 1993, 1996 ja 2001. Teda peetakse üheks kõigi aegade parimaks jäähokiväravavahiks.


Bobby Orr

Robert Gordon "Bobby" Orr (sündinud 20. märts 1948 Parry Sound, Ontario) on endine Kanada jäähokimängija. Ta oli oma mängupositsioonil kaitsja ja üldiselt peetakse teda selle spordiala parimaks kaitsjaks. Orri skoori keskmine NHL-is oli 1,39 jõupunkti mängu kohta. Lisaks Orrile on ainsad NHL-i kaitsjad, kes on karjääri jooksul visanud keskmiselt rohkem kui 0,99 punkti mängus, arvestades üle kolme mängu pidanud mängijaid, lisaks Orrile vaid Paul Coffey ja tegevmängija Cale Makar. Oma NHL-i karjääri jooksul esindas Orr Boston Bruinsit ja Chicago Blackhawksi. Ta võitis kaks korda Stanley karika. Aastatel 1970 ja 1972.


Jean Béliveau

Joseph Jean Arthur Béliveau (sündinud 31. august 1931 Trois-Rivières, Québec – 2. detsember 2014 Longueuil, Québec) oli endine Kanada jäähokimängija (keskründaja). Kogu oma NHL-i karjääri jooksul esindas ta vaid Montreal Canadiensi, kus võitis 10 korda Stanley karika (aastatel 1956, 1957, 1958, 1959, 1960, 1965, 1966, 1968, 1969 ja 1971).

1972. aastal arvati ta Hockey Hall of Fame'i.


Johann I (Liechtensteini vürst)

Johann I Josef (26. juuni 1760 – 20. aprill 1836) oli Liechtensteini vürst aastatel 1805–1806 ning siis taas 1814–1836. Austria väejuht ja feldmarssal.


Conn Smythe Trophy

Conn Smythe Trophy on spordiauhind, jäähokiliiga National Hockey League'i (NHL) Stanley karika väljalangemismängude kõige väärtuslikumale mängijale.

Auhind on nimetatud Conn Smythe'i järgi, kellele kuulus aastatel 1927–1961 jäähokiklubi Toronto Maple Leafs.


Scott Niedermayer

Scott Niedermayer (sündinud 31. august 1973 Cranbrook, Briti Columbia) on endine Kanada jäähokimängija. Niedermayer oli kaitsja ning esindas oma 18 hooaega ja enam kui tuhat mängu hõlmanud NHL-i karjääri jooksul New Jersey Devilsi ja Anaheim Ducksi, võites neli korda NHL-i Stanley karika meistritiitli. Oma profikarjääri jooksul NHL-is pälvis ta James Norrise mälestuskarika ja Conn Smythe'i karika, valiti viis korda liiga tähtede mänguks ja 2013. aastal valiti ta Hockey Hall of Fame'i. Niedermayeri mängijanumber oli 27 ning New Jersey Devils, Anaheim Ducks ja Kamloops Blazers ei anna tema auks seda numbrit enam välja.

Ta võitis Kanada koondisega 2004. aasta jäähoki maailmameistrivõistlused ning olümpiakullad 2002. aastal ja 2010. aastal.


Cam Ward

Cameron Kenneth "Cam" Ward (sündinud 29. veebruaril 1984 Saskatoon, Saskatchewani provints) on endine Kanada jäähokimängija (väravavaht). Oma NHL-i karjääri jooksul esindas ta Carolina Hurricanesi ja Chicago Blackhawksi. Ta võitis Stanley karika 2006. aastal.


Joe Nieuwendyk

Joseph "Joe" Nieuwendyk (sündinud 10. september 1966 Oshawa, Ontario) on endine Kanada jäähokimängija (keskründaja). Oma NHL-i karjääri jooksul esindas ta Calgary Flamesi, Dallas Starsi, New Jersey Devilsi, Toronto Maple Leafsi ja Florida Panthersi. Ta võitis Stanley karika kolm korda: 1989, 1999 ja 2003.


Brad Richards

Bradley Glenn Richards (sündinud 2. mai 1980 Murray Harbour, Prints Edwardi saar) on endine Kanada jäähokimängija (keskründaja).

Richards mängis NHL-is 15 hooaega aastatel 2000–2016. Kokku mängis ta 1126 põhihooaja mängu, kus viskas 298 väravat ja 634 resultatiivset söötu, andes kokku 932 jõupunkti.


Jean-Sébastien Giguère

Jean-Sébastien Giguère (sündinud 16. mai 1977 Montréal, Québec) on endine Kanada jäähokimängija (väravavaht). Oma NHL-i karjääri jooksul esindas ta Hartford Whalersi, Calgary Flamesi, Anaheim Ducksi, Toronto Maple Leafsi ja viimasena Colorado Avalanche'i.

Ta võitis Stanley karika 2007. aastal.


Brian Leetch

Brian Joseph Leetch (sündinud 3. märts 1968 Corpus Christi, Texas) on endine USA jäähokimängija (kaitsja). Oma NHL-i karjääri jooksul esindas ta New York Rangersi, Toronto Maple Leafsi ja Boston Bruinsi.

Temast sai esimene USA mängija, kes võitis Conn Smythe Trophy. Ta võitis 1994. aastal New York Rangersiga Stanley karika.


Peter Forsberg

Peter Mattias "Foppa" Forsberg (sündinud 20. juuli 1973 Örnsköldsvik, Rootsi) on endine Rootsi elukutseline jäähokimängija ja endine Modo Hockey peadirektori assistent. Hüüdnimedega "Peeter Suur" ja "Foppa" oli Forsberg tuntud oma jäänägemise ja füüsilise mängu poolest ning teda peetakse üheks kõigi aegade suurimaks mängijaks. Kuigi tema karjääri lühendasid püsivad vigastused, on ta 2021. aasta seisuga NHL-is kõigi aegade mängupunktide arvestuses kõigi aegade üheksas ja mängus söötudes viies, jäädes alla Wayne Gretzkyle ja Mario Lemieux'le. Bobby Orr ja Connor McDavid. 2017. aastal valiti Forsberg ajaloo 100 parima NHL-i mängija hulka.

Tema 19-aastase profikarjääri hulka kuulub 13 aastat National Hockey League'i, kus ta võitis Colorado Avalanche'iga kaks Stanley karikas, samuti mitmeid individuaalseid autasusid, sealhulgas Harti mälestustrofee 2003. aastal. 2017. aasta lõpu seisuga -18 hooajal on ta NHL-i põhihooajal kõigi aegade enimmüüdud Rootsi punktiküttide poolest seitsmes. Enne oma lühiajalist tagasitulekuhooaega 2011. aastal ei saanud Forsberg kordagi negatiivset pluss-miinus reitingut, mis andis talle karjääri üldhinnanguks +238.

Koos tema kahe Stanley karika meistritiitliga NHL-is on ta Triple Gold Clubi liige ja ainus rootslane, kes on võitnud kõik kolm võistlust kaks korda. 2013. aastal võeti ta IIHF Hall of Fame ja 2014. aastal valiti ta Hockey Hall of Fame.


Lutsharel Geertruida

Lutsharel Geertruida (sündinud 18. juulil 2000 Rotterdamis) on Hollandi jalgpallur, kes mängib paremkaitsja, keskkaitsja või kaitsva poolkaitsjana Hollandi kõrgliigaklubis Feyenoord ja Hollandi jalgpallikoondises.

Feyenoordi noortesüsteemiga liitus ta 2012. aastal. Enne seda kuulus ta Rotterdami Spartasse. Feyenoordi põhimeeskonnas debüteeris Geertruida 2017. aasta oktoobris Hollandi karikavõistluste mängus. Hollandi kõrgliigas tegi ta debüüdi järgmisel hooajal. Alates hooajast 2020/21 on Geertruida kuulunud Feyenoordi põhikoosseisu. 27. septembril 2020 lõi ta mängus ADO Den Haagi vastu oma esimese värava Hollandi kõrgliigas. Hooajal 2022/23 tuli ta Feyenoordiga Hollandi meistriks.

Hollandi jalgpallikoondises debüteeris Geertruida 24. märtsil 2023 EM-i valikmängus Prantsusmaa vastu.

Ta on Curaçao päritolu.


Semaglutiid

Semaglutiid on sünteetiline orgaaniline aine, mis käitub glükagoonitaolise peptiidi 1 (GLP-1) retseptori agonisti ehk aktivaatorina. GLP-1 retseptori agonistid suurendavad insuliini eritumist (sekretsiooni), aidates langetada veresuhkru taset. Seetõttu kasutatakse semaglutiidi ravimina 2. tüüpi diabeedi puhul ning ka rasvumisvastase ravimina.


Coca-Cola Hellenic Bottling Company

Coca-Cola Hellenic Bottling Company AG (lühendid Coca-Cola HBC või Coca-Cola Hellenic) on üks Coca-Cola Company suurematest villimisettevõtetest. Coca-Cola HBC on mittealkohoolsete ja alkohoolsete jookide, kohvi ja mineraalvee müügiga tegelev ettevõte, mis tegutseb 29 riigis, sealhulgas ka Eestis. Hellenic teenindab koos partneritega rohkem kui 715 miljonit tarbijat, omab (2018. aasta seisuga) 55 tehast ja on tööandja üle 33 000 töötajale (sealhulgas umbes 60 töötajale Eestis). Coca-Cola HBC käive ulatus 2021. aastal 8 miljardi euroni ja 2017. aastal oli kontserni puhaskasumiks 426 miljonit eurot.

Ettevõte asutati 1969. aastal Ateenas, kuid 2012. aasta sügisel Kreeka võlakriisi ajal koliti nii ettevõtte peakorter kui ka börsil Hellenicu aktsiatega kauplemine Kreeka pealinnast Šveitsis asuvasse Zugi. 22,89 protsenti Coca-Cola HBC aktsiatest kuulub Coca-Cola Companyle ja peaaegu sama palju (22,96 protsenti) kuulub kreeka David-Leventisi äridünastia omatud Luksemburgis registreeritud valdusfirmale Kar-Tess Holding. Ülejäänud aktsiad on vabalt kaubeldavad Londoni börsi põhinimekirjas ja Ateena börsi lisanimekirjas.

HBC toodab, pudeldab ja müüb karastusjooke, mille kontsentraadid, siirupid ja muud koostisained ta ostab Coca-Cola Companylt. Hellenicul on talle määratud riikides eksklusiivne õigus teha Coca-Cola Company kontsentraadist jooki. 2017. aastal oli HBC suuruselt teine Coca-Cola villimisettevõte. Konkreetsed müüdud tooted sõltuvad siiski riigist: Coca-Cola luksusalkohol on peaaegu kõigis 29 riigis, mõnedes riikides müüb HBC veel lisaks sellele õlu või viina. Lääne-Balkanil ja Kreekas müüb HBC soolaseid ja magusaid snäkke. Kreekas toodab Hellenic toonikuid. Müüdud toodete hulgas on kasvamas vähese suhkruga või suhkruvabad joogid, mille osakaal HBC portfellis on 37%.


Peter Vitus von Quasdanovich

Peter Vitus von Quasdanovich (horvaadi k. Petar Vid Gvozdanović; 12. juuni 1738 – 13. august 1802) oli Horvaatia aadlik. Austria sõjaväelane, feldmarssal-leitnant ja vabahärra.


Annamária Tóth

Annamária Tóth (neiupõlvenimega Annamária Kovács; 14. september 1945 Budapest – 24. juuli 2023) oli Ungari kergejõustiklane, mitmevõistleja.

México olümpiamängudel 1968. aastal võitis ta viievõistluses pronksmedali.

1967. aastal nimetati ta Ungari aasta naissportlaseks.


Mungo Jerry

Mungo Jerry on 1970. aastal asutatud briti rokkansambel. Ansambli asutas kitarrist, laulja ja laulukirjutaja Ray Dorset Ashfordis Middlesexis.

Ansambli tuntuim lugu on "In the Summertime", mis ilmus singlina 1970. aastal ja tõusis briti ning mitme teise riigi edetabeli tippu.

Briti singlimüügiedetabeli tippu tõusis 1971. aastal ka singel "Baby Jump".


Klaus

Klaus on saksa, hollandi ja skandinaavia mehenimi, mis on kasutusel ka eestlastel. See on mugandus nimest Nikolaus.

Eestis oli 2023. aasta 1. jaanuari seisuga eesnimi Klaus 112 mehel. Klaus oli esinemissageduselt 641. mehenimi. Klaus oli keskmiselt 21 aasta vanune (mediaanvanus oli 12). Kõige populaarsem oli eesnimi Klaus vanuserühmas 0–4, kus neid oli 10 000 elaniku kohta 4,15.


Klaus (perekonnanimi)

Klaus on perekonnanimi.

2023. aasta 1. jaanuari seisuga oli Eestis perekonnanimi Klaus 256 inimesel: 113 mehel ja 143 naisel. Perekonnanimede levikult oli Klaus meeste puhul 687. kohal ja naiste puhul 567. kohal. Perekonnanime Klaus kandja oli keskmiselt 44 aasta vanune (mediaanvanus oli 45). Perekonnanimi Klaus on levinuim Põlva maakonnas, kus neid oli maakonna 10 000 elaniku kohta 5,33.


Blaine'i maakond (Montana)

Blaine'i maakond (Blaine County) on maakond Ameerika Ühendriikides Montana osariigis.

Maakonna halduskeskus ja suurim linn on Chinook. Maakonna pindala on 10 980 km².

Maakonna kagunurgas on suurem osa Fort Belknapi indiaanireservaadist, kus elavad gros ventre'id ja assiniboinid (nakodad).


Kate Chopin

Kate Chopin (neiuna Katherine O'Flaherty; 8. veebruar 1850 Saint Louis, Missouri osariik – 22. august 1904 Saint Louis, Missouri osariik) oli Ameerika Ühendriikide kirjanik.

Ta sündis 1850. aastal Missouri osariigis Saint Louises, tema ema Eliza Faris kuulus põlisesse kanada-prantsuse kreooli suguvõssa ning isa oli Galwayst pärit iirlane. 1870. aastal abiellus ta Oscar Chopiniga ja kolis koos temaga New Orleansi ja seejärel väikesesse istandusse Louisianas. Paaril oli kuus last. Pärast abikaasa surma 1882. aastal naasis Kate Chopin oma sünnimaale Saint Louisesse, kus hakkas kirjutama. 1890. aastate alguseks kirjutas ta regulaarselt lugusid, artikleid ja tõlkeid, mis avaldati kohalikes perioodikaväljaannetes.

1899. aastal ilmus tal romaan "The Awakening", millesse paljud tema kaasaegsed suhtusid vaenulikult. Teos räägib naisest, kes leiab end surutuna talle seatud sotsiaalsete piirangute raamidesse, mõistes igal võimalikul viisil hukka abielutruuduse rikkumise.

Ta hävitas ühe oma käsikirjadest.

2002. aastal ilmus romaan "Virgumine" Loomingu Raamatukogus ka eesti keeles, tõlkija Karin Suursalu. 2023. aastal ilmus tema juttude valimik "Désirée laps ja teisi jutte" (inglise keelest tõlkinud Krista Mits ja Janela Tähepõld-Tammert).


Luks (perekonnanimi)

Luks on perekonnanimi.

2023. aasta 1. jaanuari seisuga oli Eestis perekonnanimi Luks 374 inimesel: 170 mehel ja 204 naisel. Perekonnanimede levikult oli Luks meeste puhul 384. kohal ja naiste puhul 331. kohal. Perekonnanime Luks kandja oli keskmiselt 42 aasta vanune (mediaanvanus oli 39). Perekonnanimi Luks on levinuim Põlva maakonnas, kus neid oli maakonna 10 000 elaniku kohta 11,49.


Rattasepp

Rattasepp on eesti perekonnanimi.

2023. aasta 1. jaanuari seisuga oli Eestis perekonnanimi Rattasepp 150 inimesel: 73 mehel ja 77 naisel. Perekonnanimede levikult oli Rattasepp meeste puhul 1276. kohal ja naiste puhul 1330. kohal. Perekonnanime Rattasepp kandja oli keskmiselt 40 aasta vanune (mediaanvanus oli 38). Perekonnanimi Rattasepp on levinuim Tartu maakonnas, kus neid oli maakonna 10 000 elaniku kohta 2,12.


Ratassepp (perekonnanimi)

Ratassepp on eesti perekonnanimi.

2023. aasta 1. jaanuari seisuga oli Eestis perekonnanimi Ratassepp 190 inimesel: 85 mehel ja 105 naisel. Perekonnanimede levikult oli Ratassepp meeste puhul 1040. kohal ja naiste puhul 885. kohal. Perekonnanime Rattasepp kandja oli keskmiselt 42 aasta vanune (mediaanvanus oli 43). Perekonnanimi Ratassepp on levinuim Jõgeva maakonnas, kus neid oli maakonna 10 000 elaniku kohta 8,24.


Ratas (perekonnanimi)

Ratas on eesti perekonnanimi.

2023. aasta 1. jaanuari seisuga oli Eestis perekonnanimi Ratas 209 inimesel: 100 mehel ja 109 naisel. Perekonnanimede levikult oli Ratassepp meeste puhul 822. kohal ja naiste puhul 840. kohal. Perekonnanime Rattasepp kandja oli keskmiselt 42 aasta vanune (mediaanvanus oli 41). Perekonnanimi Ratassepp on levinuim Lääne maakonnas, kus neid oli maakonna 10 000 elaniku kohta 10,56.


Ringo

Ringo on mehenimi.

1. jaanuari 2023 seisuga oli Eestis eesnimi Ringo 105 mehel. Reigo on Eestis levikult 660. mehenimi.

Kõige populaarsem oli eesnimi Ringo vanuserühmas 45–49, kus neid on 10 000 elaniku kohta 1,87. Ringo oli keskmiselt 37 aasta vanune (mediaanvanus oli 40).


Loik (perekonnanimi)

Loik on eesti perekonnanimi.

2023. aasta 1. jaanuari seisuga oli Eestis perekonnanimi Loik 278 inimesel: 137 mehel ja 141 naisel. Perekonnanimede levikult oli Loik meeste puhul 523. kohal ja naiste puhul 578. kohal. Perekonnanime Loik kandja oli keskmiselt 43 aasta vanune (mediaanvanus oli 45). Perekonnanimi Loik on levinuim Saare maakonnas, kus neid oli maakonna 10 000 elaniku kohta 6,95.


Wiener Hausberge

Wiener Hausberge (Viini kohalikud mäed) on Raxi, Schneebergi ja Hohe Wandi mäed Alam-Austria liidumaa lõunaosas. Nendesse mägedesse jõuab Viinist umbes tunniga ja seetõttu on need viinlaste jaoks populaarne puhkeala.


Sarap (perekonnanimi)

Sarap on eesti perekonnanimi.

2023. aasta 1. jaanuari seisuga oli Eestis perekonnanimi Sarap 345 inimesel: 161 mehel ja 184 naisel. Perekonnanimede levikult on Sarap meeste puhul 411. kohal ja naiste puhul 384. kohal. Nimi on levinuim Jõgeva maakonnas, kus neid on 10 000 elaniku kohta 7,88


Franz Seraph von Orsini-Rosenberg

Franz Seraph von Orsini-Rosenberg (18. oktoober 1761 – 4. august 1832) oli Orsini-Rosenbergi aadlisuguvõsast pärit Austria vürst ja väejuht.


Justin Bijlow

Justin Bijlow (sündinud 22. jaanuaril 1998 Rotterdamis) on Hollandi jalgpallur, kes mängib väravavahina Hollandi kõrgliigaklubis Feyenoord ja Hollandi jalgpallikoondises.

Feyenoordi meeskonnas debüteeris ta Hollandi kõrgliigas 13. augustil 2017 mängus FC Twente vastu. Hooajal 2022/23 tuli ta Feyenoordiga Hollandi meistriks.

Aastatel 2014–2021 mängis Bijlow Hollandi noortekoondistes. Hollandi jalgpallikoondises debüteeris ta 1. septembril 2021 MM-i valikmängus Norra vastu. Bijlow oli koondise varuväravavaht 2022. aasta maailmameistrivõistlustel.


Carboni maakond (Montana)

Carboni maakond (Carbon County) on maakond Ameerika Ühendriikides Montana osariigis.

Maakonna halduskeskus ja suurim linn on Red Lodge. Maakonna pindala on 5340 km².


Broadwateri maakond

Broadwateri maakond (Broadwater County) on maakond Ameerika Ühendriikides Montana osariigis.

Maakonna halduskeskus ja suurim linn on Townsend. Maakonna pindala on 3210 km².


Fussa

Fussa on linn Jaapanis Tōkyō prefektuuris. Asub Tōkyōst läänes Tama jõe ääres. Piirneb Akiruno, Akishima, Hachiōji, Hamura, Musashimurayama, Tachikawa ja Mizuho linnaga.

1. mai 2023 seisuga oli linna elanike arv 55 753.


Ismaël Koné

Ismaël Kenneth Jordan Koné (sündinud 16. juunil 2002 Abidjanis) on Kanada jalgpallur, kes mängib poolkaitsjana Inglismaa esiliigaklubis Watford ja Kanada jalgpallikoondises.

Ta sündis Elevandiluurannikul. Kanadasse kolis ta seitsmeaastaselt ja kasvas üles Montréalis. 2012. aastal asus ta mängima klubiga AS Notre-Dame-de-Grâce.

2020. aastal liitus ta sealse jalgpalliklubiga CF Montréal, kellega sõlmis aasta hiljem ametliku kaheaastase lepingu. Montréali põhimeeskonnas debüteeris ta 23. veebruaril 2022 CONCAF-i Meistrite Liiga mängus Mehhiko klubi Santos Laguna vastu ja lõi selles mängus ka värava.

2022. aasta detsembris sõlmis ta nelja ja poole aasta pikkuse lepingu Watfordiga.

Kanada jalgpallikoondises debüteeris Koné 24. märtsil 2022 MM-i valikmängus Costa Rica vastu. Koondisekarjääri esimese värava lõi ta sama aasta 11. novembril sõprusmängus Bahreini vastu. Lisaks kuulus ta samal aastal Kanada koondisse 2022. aasta maailmameistrivõistlustel.

2022. aastal valiti Koné Kanada jalgpalli aasta noormängijaks.


Tagasihoidlikkus

Tagasihoidlikkus on iseloomujoon, mida iseloomustab iseenda mitteesiletõstmine. Mittetagasihoidlikkus avaldub muu hulgas ülespuhutud arusaamana iseendast, oma saavutustest ja oma kohast maailmas.

Mõnikord samastatakse tagasihoidlikkust alandlikkusega.

Endale tagasihoidlikkuse omistamist peetakse mittetagasihoidlikkuse ilminguks. Tundub, et kui tagasihoidlikkus on voorus, siis see hõlmab teadmatust sellest voorusest endal. Roy Sorenseni sõnastuses on see eetiline pimetähn. Kui see nii on, siis on sel juhtumil pinge moraalse hüve (tagasihoidlikkuse voorus) ja episteemilise hüve (teadmine) vahel. See on ka seotud küsimusega, kas ja kuidas iseenesesse suhtumine peaks erinema ja saab erineda teistesse suhtumisest, ja küsimusega, miks tagasihoidlikkus on voorus.


Hamura

Hamura on linn Jaapanis Tōkyō prefektuuris. Asub Tōkyōst läänes Tama jõe ääres. Piirneb Akiruno, Fussa, Ōme ja Mizuho linnaga.

1. mai 2023 seisuga oli linna elanike arv 53 998 ja pindala 9,9 km².


Higashiyamato

Higashiyamato (jaapani 東大和市) on linn Jaapanis Tōkyō prefektuuris. Asub Tōkyōst läänes Musashino tasandikul. Piirneb Tachikawa, Higashimurayama, Kodaira, Musashimurayama ja Saitama prefektuuri Tokorozawa linnaga.

1970. aastal sai Yamato alev linnaõigused ja uue nime Higashiyamato.

1. mai 2023 seisuga oli linna elanike arv 83 680.


Tikk (perekonnanimi)

Tikk on eesti perekonnanimi.

2023. aasta 1. jaanuari seisuga oli Eestis perekonnanimi Tikk 253 inimesel: 124 mehel ja 129 naisel. Perekonnanimena on Tikk levikult meeste puhul 603. kohal ja naiste puhul 649. kohal. Nimi on levinuim Hiiu maakonnas, kus seda oli 10 000 elaniku kohta 9,22.


Vain (perekonnanimi)

Vain on eesti perekonnanimi.

2023. aasta 1. jaanuari seisuga oli Eestis perekonnanimi Vain 310 inimesel: 146 mehel ja 164 naisel. Perekonnanimena on Vain levikult meeste puhul 475. kohal ja naiste puhul 452. kohal. Nimi on levinuim Lääne-Viru maakonnas, kus seda oli 10 000 elaniku kohta 3,57.


Tachikawa

Tachikawa (jaapani 立川市) on linn Jaapanis Tōkyō prefektuuris. Asub Tōkyōst läänes Tama jõe ääres.

1. mai 2023 seisuga oli linna elanike arv 184 822.


Koganei

Koganei (jaapani 小金井市) on linn Jaapanis Tōkyō prefektuuris. Asub Tōkyōst läänes.

1. mai 2023 seisuga oli linna elanike arv 127 515.

Linnas asub Tōkyō Gakugei ülikool.


Luuk (perekonnanimi)

Luuk on eesti perekonnanimi.

2023. aasta 1. jaanuari seisuga oli Eestis perekonnanimi Luuk 202 inimesel: 98 mehel ja 104 naisel. Perekonnanimena on Luuk levikult meeste puhul 853. kohal ja naiste puhul 892. kohal. Nimi on levinuim Järva maakonnas, kus seda oli 10 000 elaniku kohta 9,05.


Merila

Merila on eesti perekonnanimi.

2023. aasta 1. jaanuari seisuga oli Eestis perekonnanimi Merila 304 inimesel: 140 mehel ja 164 naisel. Perekonnanimena on Merila levikult meeste puhul 505. kohal ja naiste puhul 452. kohal. Nimi on levinuim Rapla maakonnas, kus seda oli 10 000 elaniku kohta 6,18.


Raudla (perekonnanimi)

Raudla on eesti perekonnanimi.

2023. aasta 1. jaanuari seisuga oli Eestis perekonnanimi Raudla 216 inimesel: 117 mehel ja 99 naisel. Perekonnanimena on Raudla levikult meeste puhul 658. kohal ja naiste puhul 950. kohal. Nimi on levinuim Lääne-Viru maakonnas, kus seda oli 10 000 elaniku kohta 12,92.


Nishi-tōkyō

Nishi-tōkyō (jaapani 西東京市 'Lääne-Tōkyō') on linn Jaapanis Tōkyō prefektuuris.

1. mai 2023 seisuga oli linna elanike arv 207 689.


Hino (Tōkyō)

Hino (jaapani 日野市) on linn Jaapanis Tōkyō prefektuuris.

1. mai 2023 seisuga oli linna elanike arv 190 845.

Linnas asub bussi- ja veoautotootja Hino Jidōsha peakorter.


Carteri maakond (Montana)

Carteri maakond (Carter County) on maakond Ameerika Ühendriikides Montana osariigis.

Maakonna halduskeskus ja suurim linn on Ekalaka. Maakonna pindala on 8670 km².


Chouteau maakond

Chouteau maakond (Chouteau County) on maakond Ameerika Ühendriikides Montana osariigis.

Maakonna halduskeskus ja suurim linn on Fort Benton. Maakonna pindala on 10 350 km².


Danielsi maakond

Danielsi maakond (Daniels County) on maakond Ameerika Ühendriikides Montana osariigis. Piirneb põhjas Kanadaga.

Maakonna halduskeskus ja suurim linn on Scobey. Maakonna pindala on 3690 km².


Dawsoni maakond (Montana)

Dawsoni maakond (Dawson County) on maakond Ameerika Ühendriikides Montana osariigis.

Maakonna halduskeskus ja suurim linn on Glendive. Maakonna pindala on 6170 km².


Falloni maakond

Falloni maakond (Fallon County) on maakond Ameerika Ühendriikides Montana osariigis.

Maakonna halduskeskus ja suurim linn on Baker. Maakonna pindala on 4200 km².


Ferguse maakond

Ferguse maakond (Fergus County) on maakond Ameerika Ühendriikides Montana osariigis.

Maakonna halduskeskus ja suurim linn on Lewistown. Maakonna pindala on 11 300 km².


Judith Basini maakond

Judith Basini maakond (Judith Basin County) on maakond Ameerika Ühendriikides Montana osariigis.

Maakonna halduskeskus ja suurim linn on Stanford. Maakonna pindala on 4850 km².


McCone'i maakond

McCone'i maakond (McCone County) on maakond Ameerika Ühendriikides Montana osariigis.

Maakonna halduskeskus ja suurim linn on Circle. Maakonna pindala on 6950 km².


Lake'i maakond (Montana)

Lake'i maakond (Lake County) on maakond Ameerika Ühendriikides Montana osariigis.

Maakonna halduskeskus ja suurim linn on Polson. Maakonna pindala on 4280 km².


Kunitachi

Kunitachi (jaapani 国立市) on linn Jaapanis Tōkyō prefektuuris.

1. mai 2023 seisuga oli linna elanike arv 76 883.


Maria Branyas Morera

Maria Branyas Morera (sündinud 4. märtsil 1907 San Franciscos) on katalaani ülipikaealine, kes on alates Lucile Randoni surmast 17. jaanuaril 2023 vanim elus inimene maailmas, kelle vanus on dokumentaalselt tõestatud.

Ta sündis katalaani väljarändajate peres, kes olid 1906. aastal Ameerikasse rännanud. 1915. aastal kolis perekond tagasi Hispaaniasse. Branyas abiellus 1931. aastal traumatoloogi Joan Moretiga ja sai kolm last. Ta töötas meditsiiniõena ja oma abikaasa abilisena.

2000. aastast elab ta vanadekodus Olotis.


Sverre Aav

Sverre Aav (sündinud 3. jaanuaril 2002) on eesti korvpallur. Ta mängib Pärnu Sadama meeskonnas.

Aav on viskav tagamängija, mängib positsioonil 2. Tema pikkus on 193 cm.

Tartu noortesüsteemist (Salva/Rock) välja kasvanud Aav tegi oma debüüdi Tartu Ülikooli korvpallimeeskonna koosseisus hooajal 2018/2019.


Olot

Olot on linn Hispaanias Kataloonias Girona provintsis. Seda ümbritseb neli vulkaani.

Linn on tuntud loodusvaadete, rikka kultuuripärandi ja kunstirühmituste poolest nagu Oloti koolkond.

Olotist on pärit helilooja Antonio Soler.

2022. aasta seisuga oli linnas 36 716 elanikku.


Halle Bailey

Halle Lynn Bailey (sündinud 27. märtsil 2000 Atlantas) on Ameerika Ühendriikide laulja ja näitleja.

2023. aastal ilmus tal debüütsoolosingel "Angel".

Näitlejana on Bailey mänginud kõrvalosa telekomöödias "Grown-ish" (2018–2022). 2023. aastal mängis ta peaosa Disney muusikalises fantaasiafilmis "Väike merineitsi".


Pioneer (sapöör)

Pioneer on sõjaväes väejuhtidele vahend, keda kasutada maastikul viisil, mis kõige paremini vastab operatsioonide eesmärkidele, rakendades erinevaid oskusi nagu väli-, ehitus-, keskkonna- ja georuuminsenertehnika. Nende oskuste rakendamisel toetatakse kõiki ühendatud väeliike (C2, luure, tulejõud, liikumine ja manööver, kaitse ning toetus ) kõikidel operatsioonitasanditel.

Eriekspertide valdkonnad on keskkonnakaitse, infrastruktuuri arendamine ja georuumi insenertehniline tugi. Toetust osutatakse ka lõhkemata laskemoonaga seotud ohtude vastu võitlemisel (C-IED), teekonna puhastamisel, laagrite kaitsel (miinid), pärast ehitustöid jälgimisel ning lõhkematerjalide kõrvaldamisel (EOD).


Dmitri Merežkovski

Dmitri Merežkovski (vene keeles Дмитрий Сергеевич Мережковский; 2.august/14. august 1865 Peterburi – 7. detsember 1941 Pariis) oli Vene kirjanik, luuletaja, kirjanduskriitik, tõlkija, ajaloolane, religioonifilosoof, ühiskonnategelane. Poetess Zinaida Hippiuse abikaasa.

Ta sündis aastal 1865 Peterburis aadliperekonnas. Ta lõpetas aastal 1888 Peterburi Riikliku Ülikooli ajaloo-keeleteaduskonna.


Julia Driver

Julia Lynn Driver (sündinud 29. oktoobril 1961) on Ameerika Ühendriikide filosoof, kes on spetsialiseerunud moraalifilosoofiale.

Ta on üks konsekventsialistliku vooruseteooria juhtivaid pooldajaid.

Ta sai bakalaureusekraadi 1983 Texase ülikoolist Austinis ja doktorikraadi 1990 Susan Wolfi juhendamisel Johns Hopkinsi Ülikoolist.

Ta on alates 2018. aastast ülikooli University of Texas at Austin professor. Ta on ka St Andrewsi Ülikooli professor ja ajakirja Ethics kaastoimetaja.


Schneebergi raudtee (hammasratasraudtee)

Schneebergi raudtee (saksa: Schneebergbahn) on üks kolmest endiselt töötavast ratasajamiga raudteest Austrias, mis kulgeb Alam-Austria väikelinnast Puchberg am Schneebergist Schneebergi tipu all asuva platooni. 2076 m kõrgune Schneeberg on Alam-Austria kõrgeim mägi. Teised kaks töötavat ratasajamiga raudteed Austrias on Schafbergbahn (avati 1893. aastal) ja Achenseebahn (avati 1889. aastal).


Kaelussiil

Kaelussiil (Erinaceus roumanicus) on siili perekonda kuuluv loomaliik, üks kahest Eesti siililiigist lisaks harilikule siilile.

Ajalooliselt loeti teda harilikule siili ning hiljem lõunasiili alamliigiks, kuid nüüdseks käsitletakse kaelussiili täieõigusliku eraldi liigina.

Eestis esineb ta Läti piiri lähedal.


Diktaator (Vana-Rooma)

Diktaator oli ametikoht Rooma vabariigis.

Rooma vabariigi kõrgeimad ametiisikud olid konsulid. Neid oli kaks. Nad olid volitustelt võrdsed ja võisid teineteise otsuseid tühistada. Sõjalise hädaohu korral võidi aga nimetada erakorralist võimutäiust omav diktaator, kellele mõlemad konsulid pidid kuuletuma. Tema käes oli de iure absoluutne võim, kuid tavaliselt ta seda ei kuritarvitanud. Diktaatori ametiaeg oli piiratud 6 kuuga, aga tavaliselt astus diktaator ise tagasi, kui hädaoht möödus.

Diktaatoreid nimetati vahel ka ilma sõjalise vajaduseta, puhtalt tseremooniate läbiviimiseks.

Pärast Teist Puunia sõda ei tunginud vaenlased tükk aega Itaaliasse, mistõttu diktaatoreid ei nimetatud. Kuid Sulla lasi end pärast kodusõda diktaatoriks nimetada, seejuures ilma võimuaja piiranguta. Diktaator oli ka Caesar, algul 10 aastaks, aga hiljem lasi ta end eluks ajaks diktaatoriks nimetada.

Pärast Caesari surma kaotas Marcus Antonius seadusega diktaatori ameti. Seda seadust pole tühistatud ega rikutud. Edaspidi kasutati Roomas muid erivolitustega ameteid ja tiitleid, näiteks imperaator ja augustus.


MediaWiki:Protect-text

Siin võite vaadata ja muuta lehekülje $1 kaitsesätteid. Palun järgige lehekülgede kaitsmise reegleid.


Hanila valla lipp

Hanila valla lipp on Lääne maakonnas asunud endise Eesti haldusüksuse Hanila valla lipp.

Lipp kinnitati 23. jaanuaril 1995.


Katowice

Katowice on maakonnaõigustega linn Lõuna-Poolas. Katowice on Sileesia vojevoodkonna halduskeskus ning üks Poola suuremaid majandus-, teadus- ja tööstuskeskusi.

Katowice on Poola suurima linnastu, Ülem-Sileesia linnastu peamine linn. Lisaks Katowicele kuuluvad linnastusse Sosnowiec, Gliwice, Bytom, Zabrze, Ruda Śląska, Tychy jt linnad.

Katowices tegutseb Sileesia Ülikool (Uniwersytet Śląski w Katowicach).


Lev Landau

Lev Davidovitš Landau (vene keeles Лев Давидович Ландау; 22. jaanuar 1908 Bakuu – 1. aprill 1968 Moskva) oli juudi päritolu nõukogude füüsik, NSV Liidu Teaduste Akadeemia akadeemik (1946), Nobeli füüsikaauhinna laureaat.

Landau oli imelaps, kes astus 14-aastaselt Bakuu ülikooli ning õppis korraga füüsika-matemaatika ja keemiateaduskonnas. 16-aastaselt läks ta üle Leningradi ülikooli füüsikateaduskonda, kus sai füüsikadoktoriks 19-aastaselt. Ta tegi olulisi täiendusi kvantmehaanika, tuumafüüsika, teist liiki faasisiirde, ülivoolavuse ja ülijuhtivuse teoorias.

1927 komandeeriti Landau välismaale. Ta õppis Taanis Niels Bohri juures, samuti Inglismaal ja Šveitsis. 1932–1937 juhatas ta Ukraina füüsika-tehnikainstituudi teooriaosakonda Harkivis.

1937–1962 juhatas ta NSV Liidu TA Füüsikaprobleemide Instituudi teooriaosakonda, mida on nimetatud ka Landau kooliks. Kõik sinna soovijad pidid läbima Landau koostatud testi, mida ta nimetas teoreetiliseks miinimumiks. See kattis kõik teoreetilise füüsika alad ja tema ajal suutis ainult 43 inimest selle läbida.

1962. aastal sai Landau Nobeli füüsikaauhinna ülivoolavuse, eriti vedela heeliumi teooria väljatöötamise eest. Ta on saanud Lenini preemia ja kolm Stalini preemiat. Ta on sotsialistliku töö kangelane, Taani, Hollandi ja USA Teaduste Akadeemia, Prantsuse ja Londoni füüsikaühingu ning Londoni Kuningliku Ühingu liige.

1962. aastal sai ta raskelt vigastada autoõnnetuses, millest ta enam täielikult ei paranenud.

Lev Landau on maetud Moskvasse Novodevitšje kalmistule.


Pjotr Kapitsa

Pjotr Leonidovitš Kapitsa (Пётр Леонидович Капица; 9. juuli 1894 Kroonlinn – 8. aprill 1984 Moskva) oli vene füüsik, kes avastas 1937. aastal ülivoolavuse.


Rahvusvahelised suhted

Rahvusvahelised suhted on suhted rahvusvahelises süsteemis peamiselt riikide vahel, aga ka rahvusvaheliste organisatsioonide ning hargmaiste ettevõtete (multinatsionaalsete korporatsioonide) vahel.

Akadeemilise distsipliinina on rahvusvahelised suhted politoloogia haru, mis uurib rahvusvahelisi suhteid. Rahvusvahelisi suhteid uuritakse nii positiivselt (rahvusvahelisi suhteid analüüsides) kui normatiivselt (välispoliitilisi eesmärke ette kirjutades).


Fennoskandia kilp

Fennoskandia kilp ehk Balti kilp on kilp Põhja-Euroopas.

Fennoskandia kilbil asuvad täielikult Soome ning osaliselt Rootsi, Norra ja Venemaa.

Fennoskandia kilp on osa Ida-Euroopa kraatonist.

Aastal 1992 (Kyōtos 24–28. august) langetas Commission for the Geological Map of the World soovitusliku otsuse nimetada seda kilpi Fennoskandia kilbiks. Varem on teda nimetatud nii Fennoskandia kui ka Balti kilbiks. Termini "Fennoskandia kilp" võttis 1909. aastal kasutusele soome geoloog Wilhelm Ramsay.

Kilbil avanevad eelkõige Arhaikumi ja Proterosoikumi, kuid piiratud ulatuses ka Fanerosoikumi kivimid. Suur osa kilbist on moodustunud Svekofenni orogeneesis (Paleoproterosoikumis). Orogeneesi käigus konsolideerunud vastavat maakoore osa nimetatakse Svekofenni kompleksiks.

Kilbi kivimiline koostis on mitmekesine. Levinud on mitut liiki moondekivimid ning neid lõikavad arvukad intrusioonid.

Samasugused kivimid, mis paljanduvad Fennoskandias, moodustavad ka Eesti aluskorra, mis on setenditega kaetud.

Kilbi ehituse kohta on saadud täiendavaid andmeid Koola ülisügava puuraugu abil.


Konsul (diplomaatia)

Konsul on avalik teenistuja, kes on lähetatud välisriiki oma kodanike huvide kaitseks selles riigis. Muu hulgas väljastab konsul viisasid ja pikendab passide kehtivust, kuid ajalooliselt on konsuli peamine funktsioon olnud kaubanduse edendamine. Konsul, erinevalt diplomaadist, ei tegele valitsustevaheliste suhetega. Kuigi konsulil ei ole diplomaatilist staatust, on paljudel riikidel konsulaarasutuse ja diplomaatilise esinduse funktsioonid ühitatud. Konsul asub ametikohustusi täitma peale asukohariigi ametivõimudelt nõusoleku (eksekvaaturi) saamist. Konsulid jagunevad aukonsuliteks ja ametikonsuliteks.


Savikilt

Savikilt on muda ja savi diageneesil tekkinud settekivim.

Savikilt koosneb valdavalt silikaatseist purdsetteist. Mõnikord peetakse savikildaks kõiki muda (aleuriit ja savi) kivistumisel tekkinud settekivimeid, kuid sageli on oluliseks ka kildalise tekstuuri olemasolu. Kildalisus eristab sel juhul savikilta mudakivimeist.

Koostismineraalidest domineerivad savimineraalid, kvarts ning päevakivid. Lisaks võib savikilt sisaldada ka karbonaatseid mineraale (kaltsiit, dolomiit, sideriit), sulfiide (püriit, markasiit), raudoksiide (hematiit, götiit) ning kerogeeni.

Savikildad on väga tähtsad kivimid, sest nad moodustavad umbes poole kõigist settekivimeist. Nende rohkus on seletatav aleuriidi ja savi rohkusega settekeskkondades. Savi ja aleuriit settivad väheliikuva veega veekogudes. Näiteks meredes, mis on piisavalt sügavad, et nende põhi oleks lainetuse mõjuulatusest väljas. Seega on savikildad enamasti merelise päritoluga settekivimid. Vahel on savikilt moodustunud ka järve- või jõesetteist. Enamasti on savikildakihtidel suur lateraalne ulatus. Savikildad esinevad tihti koos liivakivi või lubjakiviga, moodustades vahekihte või olles eelmainitutega segunenud.

Savikilt ja kilt on erinevad kivimid. Esimene on sette-, teine aga moondekivim. Esimene on tihti teisele lähtekivimiks ehk teisisõnu on kilt savikilda moondumise tulem. Põhiline rusikareegel, mille alusel on lihtne savikilta kildast eristada, on läige. Savikilt on matt, kilt aga enamasti läikivama pinnaga. See tuleneb peamiselt savimineraalide moondumisest vilkudeks.

Argilliit on kivim, mida peetakse sõltuvalt koolkonnast kas savikilda sünonüümiks või savikildast pisut enam tihenenud mudakivimiks.

Ka Eesti aluspõhja graptoliitargilliit kuulub savikiltade hulka.


Gondwana

Gondwana oli hiidmanner, mis eksisteeris paleosoikumis ja mesosoikumis perioodil umbes 510 kuni 180 Ma tagasi. Suure osa sellest ajast oli ta Pangea osa.

Gondwana moodustasid tänapäeva Antarktis, Austraalia, Lõuna-Ameerika, Madagaskar, Uus-Meremaa, Aafrika ning Araabia poolsaar.

Gondwana paiknes lõunapoolkeral.

Gondwana moodustus, kui hiidmanner Pangaea lagunes Lauraasiaks (Põhja-Ameerika ja Euraasia) ja Gondwanaks.

Nime "Gondwana" pakkus välja geoloog Eduard Suess. Nimi on võetud India idaosa Gondwana piirkonna järgi.


Turvas

Turvas on mittetäielikult lagunenud taimejäänustest koosnev konsolideerumata sete. Inimese jaoks on turvas oluline maavara. See maavara kujuneb soodes surnud taimeosakestest, kus nood vees hapnikuvaegusel täielikult ei lagune. Turvas moodustub peamiselt turbasamblast (Sphagnum), aga ka muude rabataimede (nt tupp-villpea) jäänustest.

Sood, eriti kõrgsood, on kõige olulisemad turbaallikad. Samas ka teistes märgalade tüüpides, nagu lodudes ja rabametsades, esineb märgatavates kogustes turvast. Turbaaladel kasvavad kanarbikulised, turbasamblad ja tarnad. Kuna orgaaniline aine koguneb tuhandete aastate jooksul, siis turbavarusid saab kasutada arhiivina minevikus esinenud taimede ja kliima kohta. Niiviisi annab turvas informatsiooni keskkonna mineviku ja kunagiste inimeste maakasutuse kohta.

Ta katab 2% maailma maismaast, maailmas arvatakse olevat 4 triljonit kuupmeetrit turvast, mille energiaväärtuseks hinnatakse 8 miljardit teradžauli. Mõne fossiilkütuse, näiteks kivisöe moodustumisel tekib esmalt turvas. Maailma eri paigus kasutatakse turvast kütusena.

Üldiselt ei loeta turvast taastuvaks energiaallikaks, kuna teda kogutakse suuremates kogustes, kui ta jõuab tagasi tekkida. Turba taastumisajaks loetakse üldiselt üks millimeeter aastas. Lisaks on spekuleeritud, et turba taastumine toimub ainult 30–40% turbaaladest.

Turbast eralduva süsinikdioksiidi (106 g CO₂\MJ) heitekoguse intensiivsus on suurem kui söel (94,6 g CO₂\MJ) ja maagaasil (56,1 g CO₂\MJ).


ReactOS

ReactOS on projekt, mis püüab luua avatud lähtekoodiga vabatarkvaralist Windows NT ja Windows 2000 draiverite ja programmidega ühilduvat operatsioonisüsteemi.


Belaja jõgi (Kama)

Belaja (vene Белая, baškiiri Ағиҙел (Agizel), tatari Ağıydel, udmurdi Тӧдьы Кам (Tödjõ Kam)) on jõgi Euroopas.

Algab Uuralist. Ülemjooksul voolab mägijõena Uurali ahelike vahel valdavalt lõunasse ja edelasse, seejärel pöördub läände ja murrab läbi Uurali ahelike. Uurali läänejalamil pöördub põhja ja voolab pikalt läbi eelmäestiku mägedega paralleelselt. Alamjooksul pöördub loodesse ja läände.

Suubub vasakult Kamasse (täpsemalt Alam-Kama veehoidlasse).

Jõe pikkus on 1430 km, valgala 142000 km².

Belaja jõe ääres asuvad Ufa, Sterlitamak, Salavat, Išimbai, Agidel, Beloretsk, Birsk jt.


Osorno vulkaan

Osorno on vulkaan Lõuna-Ameerikas Andides. Asub Tšiili lõunaosas Llanquihue järve ääres. Kõrgus 2652 meetrit.


Steep Holm

Steep Holm on saar Keldi mere Bristoli lahes.

Pindala umbes 20 ha, kõrgus kuni 78 meetrit.

Kuulub Suurbritanniale.


Babylon 5 sõjad

Telesarja "Babylon 5" sõjad on J. Michael Straczynski loodud ulmelisel ajateljel toimuvad relvakonfliktid, millest ainult osa leiab aset sarja enda sündmuste käigus. Eelnenud konfliktidest on "Babylon 5" sarjas juttu tagasivaadetena, järgnevatest teame telefilmide, sarja "Crusade" ja "Babylon 5" teemaliste raamatute kaudu. Viimastest on tähtsamad kolm triloogiat, millel on ka Straczynski heakskiit, ning seega loetakse neid "ametliku" sündmuskäigu osaks võrdselt telesarjaga.


Berliini müür

Berliini müür (saksa keeles Berliner Mauer) oli pärast teist maailmasõda jagatud Saksamaa ajajärgul Saksa Demokraatliku Vabariigi (SDV) rajatud tihe riivistatud piirikindlustussüsteem, mis püsis üle 28 aasta: 13. augustist 1961 kuni 9. novembrini 1989. Berliini müür eraldas mitte ainult Berliini idaosa (Saksa DV pealinn) Berliini lääneosast, vaid sulges kogu Lääne-Berliini igasuguse suhtlemise ümbritseva Saksa DV maa-alaga. Müür oli üks külma sõja ja Saksamaa lõhestamise kurikuulsamaid sümboleid.

Müür kuulus Saksa DV piirikindlustusrajatiste Lääne-Berliini piiravasse vööndisse. Sarnase piiritõkkega oli kaetud kogu piir Lääne-Saksamaaga. Selle tulemusena laius Ida-Saksamaa piirivööndi 500 ruutkilomeetril betoonist valli, okastraati ja isetulistavaid relvi täis surmatoov vöönd.


Lääne-Berliin

Lääne-Berliin (saksa keeles West-Berlin ja Westberlin) oli pärast teist maailmasõda Ameerika Ühendriikide, Suurbritannia ja Prantsusmaa okupatsiooni all olnud Berliini sektorite ala.

Berliini idaosa (Ida-Berliini) okupeeris Nõukogude Liit. Lääne-Berliin oli täielikult ümbritsetud Saksa Demokraatliku Vabariigi aladega.

Lääne- ja Ida-Saksamaal lõppes okupatsioon 1949, kui 23. mail kuulutati välja Lääne-Saksamaal Saksamaa Liitvabariik ja 7. oktoobril Ida-Saksamaal Saksa Demokraatlik Vabariik. Kuid Lääne-Berliin jäi formaalselt okupeeritud alaks, sest okupatsiooni sai lõpetada üksnes neljapoolse kokkuleppega. See oli üks põhjustest, miks Lääne-Berliinis oli liitlaste sõjaväe juuresolek märgatavam kui Lääne-Saksamaal. Juriidiliselt ei kuulunud Lääne-Berliin ühegi riigi koosseisu.

Lääne-Berliini kodakondsust ei olnud samuti olemas, kuid Lääne-Saksamaa käsitas Lääne-Berliini elanikke oma kodanikena. Seetõttu said nood teenida Lääne-Saksamaa sõjaväes, samas ei olnud Lääne-Berliini elanikud kohustatud läbima Bundeswehri ajateenistust, mistõttu kolisid sinna paljud noored mehed Lääne-Saksamaalt ja Lääne-Berliinist sai nii üks suurimaid vastukultuuri keskusi. Lääne-Berliini ebaselge staatuse tõttu ei saanud Lääne-Berliini elanikud aga osaleda Liidupäeva valimistel, kuid lääneliitlaste kontrollnõukogu otsusega lubati neile siiski esindatus Liidupäevas Berliini esindajatekoja nimetatud delegaatide näol, kellel aga ei olnud hääleõigust. Samas tohtisid Lääne-Berliini elanikud kui Lääne-Saksamaa kodanikud kandideerida Liidupäeva valimistel, näiteks Willy Brandt, kes oli 1957–1966 Lääne-Berliini linnapea, valiti Liidupäeva Nordrhein-Westfaleni liidumaa parteinimekirjast ja oli 1969–1974 kantsler. Ka Liidunõukogusse valis Lääne-Berliini senat linna esindama neli hääleõiguseta delegaati ja esimesel kolmel Euroopa Parlamendi valimistel 1979–1989 valiti linna esindama kolm saadikut linna esindajatekoja poolt.

Pärast Saksamaa lõhenemist püüdis Nõukogude Liit saada oma kontrolli alla ka Berliini lääneosa ja linn blokeeriti (Berliini blokaad). Nõukogude armee takistas linna varustamist kaupadega maad mööda ja need viidi kohale lennukitega; selleks loodi nn Berliini õhusild.

13. augustil 1961 ümbritseti Lääne-Berliin Berliini müüriga.

Lääne-Berliini pindala oli 481 km². Elanike arv oli 13. septembril 1950 2 146 952 ja 31. detsembril 1989 2 130 525.

Ida- ja Lääne-Berliin ühendati 1990. aastal.


Monomüüt

Monomüüt (ka kangelase teekond) on kontseptsioon teekonnast, mille väidetavasti võtsid ette kõik mütoloogilised kangelased. Käsitluse looja Joseph Campbell laenas mõiste enese James Joyce'lt. Lühidalt kokku võetuna on monomüüt järgmine: "Kangelane rändab igapäevasest maailmast üleloomulike imede piirkonda: seal kohtutakse uskumatute jõududega ning võidetakse otsustav võit: kangelane naaseb oma salapäraselt seikluselt võimega kaasinimestele kasu tuua." Selles teekonnas on nähtud paralleele ka šamaani initsiatsiooniriitusega.

Monomüüdi muster, mida Campbelli väite kohaselt kõik müüdikangelased läbisid, on jälgitav ka kaasaegses mütoloogias. Algse "Star Warsi" triloogia loomisel lähtus George Lucas otse Campbellist. Samuti võib näidetena tuua Disney stuudio filmi "Lõvikuningas" (1994) ja Wachowski vendade "Matrixi" filmid. Iga Harry Potteri raamat järgib monomüüdi struktuuri. Eriti selgesti on monomüüt jälgitav suurtes imeulmeromaanide sarjades.

Campbelli kontseptsioon tugineb Carl Gustav Jungi kontseptsioonile arhetüüpidest, alateadlikest jõududest, mida iseloomustab nende vorm ning mis psühhoanalüüsis ilmnedes märgivad patsiendi tervenemise erinevaid staadiumeid. Kuigi alates 1950. aastatest ei ole sellisel lähenemisel Ameerika ülikoolide psühholoogiateaduskondades erilist toetust, pole siiani monomüüdile rahuldavat ja alternatiivset selgitust leitud.


Faabula

Faabula on eepilise või dramaatilise teose sündmustik ajalises ja põhjuslikus järgnevuses.

Faabula on "loo toormaterjal" ja süžee on "viis, kuidas lugu on korraldatud".


Joseph Campbell

Joseph Campbell (26. märts 1904 – 30. oktoober 1987) oli Ameerika õpetlane, kirjanik ja kõnemees. Ta on peamiselt tuntud oma võrdleva mütoloogia ja võrdleva usundiloo alaste tööde poolest.

Joseph Campbell sündis New Yorgis. Pärast Buffalo Billi Metsiku Lääne etenduse külastamist lapsena tekkis tal huvi Ameerika põlisrahvaste folkloori vastu ning ta luges läbi kogu kirjanduse, mis kohalikus raamatukogus nende kohta leidus. Ta sai bakalaureusekraadi keskaegses kirjanduses ning magistrikraadi Inglise kirjanduses Columbia ülikoolist. Ta õppis mõnda aega ka Pariisis ja Münchenis. Aastatel 1934–1972 õpetas ta Sarah Lawrence College'i kirjanduse osakonnas Yonkersis. Aastatel 1956–1973 oli ta külalislektor Foreign Service Institute'is.

Campbelli peateos on "Tuhandenäoline kangelane".


China Miéville

China Tom Miéville (sündinud 6. septembril 1972) on inglise ulme- ja fantaasiakirjanik.

Oma kirjanduslike eeskujudena on China Miéville nimetanud M. John Harrisoni, Michael de Larrabeitit, Michael Moorcocki, Thomas M. Dischi, Charles Williamsit, Tim Powersit ja J. G. Ballardit. Ta on tunnistanud ka H. P. Lovecrafti, Mervyn Peake'i, Ursula K. Le Guini ja Gene Wolfe'i mõju.

Eesti keelde on Miéville'i teostest tõlgitud "The City and the City" ("Linn ja linn", Varrak, 2011; tõlkija Kristjan-Jaak Kangur) ja "Perdido tänava jaam" (2015, Ersen).


Fritz Leiber

Fritz Reuter Leiber Jr. (24. detsember 1910 – 5. september 1992) oli ameerika ulmekirjanik.

Eesti keeles on Fritz Leiberilt ilmunud tema debüütjutt "Automaatpüstol" Postimehes järjejutuna (1991) ja teine lühijutt "Suitsutont" antoloogias "Sünged varjud" (2001).


L. Sprague de Camp

Lyon Sprague de Camp (27. november 1907 – 6. november 2000) oli ameerika ulmekirjanik. Oma pika, üle viiekümne aasta väldanud karjääri jooksul avaldas ta üle 100 romaani ja muid teoseid, millest tuntud on teiste imeulmekirjanike biograafiad ja hulk Conani-romaane.

Eesti keeles ei ole L. Sprague de Campi teoseid ilmunud. Eesti Raadio järjejutuna on esitatud lühijutt "Väljavalitu" ("The Exhalted").


Crusade

"Crusade" (eesti keeles "Ristiretk") on USA ulmesari, mille sisu lähtub J. Michael Straczynski loodud sarja "Babylon 5" sündmustikust. "Crusade'i" sündmused leiavad aset 2267. aastal.


Eesti keskaeg

Eesti keskaeg on periood, mil Eesti territooriumil toimunud sotsiaalseid, majanduslikke, kultuurilisi ja poliitilisi protsesse peetakse keskaega kuuluvaks.

Varasemas eestikeelses ajalookirjanduses on Eesti keskaega nimetatud ka orduajaks, mis pole aga kuigi täpne, sest lisaks Mõõgavendade ordu / Liivimaa ordule olid Eesti alal maaisandateks ka Rooma-katoliku kiriku piiskopid ja kuni 1346. aastani kuulus Põhja-Eesti Taani kuningale, mistõttu seal saaks eristada ka Taani aega. Eesti keskaega tavaliselt väiksemateks alaetappideks ei jagata.


J. Michael Straczynski

Joseph Michael Straczynski (sündinud 17. juulil 1954) on USA kirjanik ja teleprodutsent.

Straczynski on kirjutanud nii teleseriaale, romaane, lühijutte, koomikseid kui ka kuuldemänge. Ta on ühtlasi stsenaariumikirjutamise õpiku autor, on olnud näitekirjanik ja ajakirjanik.

Tema tuntuim töö on telesari "Babylon 5" koos lühikeseks jäänud jätkuga "Crusade". Straczynski kirjutas ise enamiku "Babylon 5" osade stsenaariume, sealhulgas 59 järjest eetrisse lastud osa, mis hõlmasid kogu seriaali kolmanda ja neljanda hooaja.

Straczynski on kuulus selle poolest, et tavatseb suhelda oma loomingu fännidega vahetult internetis. Juba 1985. aastast peale osales ta vestlustes, mis peeti uudisegruppides ning GEnie, Compuserve ja America Online teenuste kaudu.

Hariduse sai Straczynski California osariigi San Diego ülikoolis (SDSU). Ta omandas bakalaureusekraadi psühholoogia ja sotsioloogia alal. Üliõpilasena kirjutas ta usinalt tudengiajalehes. Mõnikord oli leht sedavõrd tema artikleid täis, et lehte kutsuti naljatamisi Daily Joe'ks.

2000. aastatel elab Straczynski Los Angelese piirkonnas koos abikaasa Kathryn M. Drennaniga, kes on samuti kirjanik.

Autorina kasutab Straczynski nimekuju J. Michael Straczynski, ent tavaelus enamasti lihtsalt "Joe". Internetis viidatakse talle sageli lühendiga "jms".